Title: Harjoitustehtävä ja tukimateriaali:
Course: YTO-kurssipankki: yrittäjyys ja yrittäjämäinen toiminta > Section: Materiaalit (piilotettu, pääsy linkeillä)

1. YRITYSTOIMINNAN MERKITYS

Pohdi monipuolisesti sekä kurssin materiaalin että omien kokemusten pohjalta.

1. Millä tavoin nuoria voitaisiin kannustaa enemmän yrittäjyyteen?

2. KÄSITTEET

Opiskele yritystoimintaan ja elinkeinoelämään liittyviä käsitteitä kultatason näyttötehtävää varten:

VAIHTOTASE

Vaihtotaseessa esitetään tavaroiden, palveluiden, ensitulojen ja tulojen uudelleenjaon taloustoimet kotimaisten ja ulkomaisten yksiköiden välillä. Vaihtotase mittaa kansantalouden ulkomaisten liiketoimien tasapainoa. Vaihtotaseen alijäämäisyys tarkoittaa, että kansantalouden menot ovat suuremmat kuin tulot. Osa kotitalouksien, yritysten ja julkisyhteisöjen yhteenlasketuista menoista rahoitetaan siten nettomääräisesti ulkomailta. Jos taas vaihtotase on ylijäämäinen, kansantalous saa ulkomaisista liiketoimistaan enemmän tuloja kuin sillä on menoja ja tällöin kansantalouden ulkomainen nettovelka pienenee.

Suomen tärkeimmät kauppakumppanit ovat naapurimaita, EU-maita ja maailmantalouden suurvaltoja. Venäjän, Saksan ja Ruotsin kanssa kauppa on suurinta, sitten seuraavat Kiina, USA, Iso-Britannia ja Alankomaat ja sen jälkeen muut Euroopan unionin maat. Venäjän, Saksan ja Kiinan kanssa kaupan ja palvelujen tase on voimakkaasti alijäämäinen. Suomi siis tuo näistä maista enemmän arvosta kuin niihin vie. Ruotsin kanssa kauppatase on likimain tasoissa, ja muiden suurten kauppakumppanien kanssa Suomella on positiivinen tase.

VAIHTOTASE = KAUPPATASE + PALVELUTASE + PÄÄOMAKORVAUKSET + TULONSIIRROT

- KAUPPATASE: Tavaroiden viennin arvo - tuonnin arvo. Kauppataseella kuvataan sitä, mikä on tavaroiden viennistä saatujen tulojen suhde tavaroiden tuonnista aiheutuneiden menojen maksamiseen kansantalouden tasolla. Kauppatase on ylijäämäinen, jos vientitulot ylittävät tuonnista aiheutuneet menot.
- PALVELUTASE: Valuuttatulot - menot ulkomaankaupan kuljetuksista, vakuutuksista ja matkustamisesta.
- PÄÄOMAKORVAUKSET: Velkojen korot
- TULONSIIRROT: Vastikkeettomat tulonsiirrot jaetaan yksityisiin ja julkisiin. Yksityiset tulonsiirrot kattavat ulkomaille annetut lahjat, yksityiset avustukset, perinnöt, verot, eläkkeet ja muut tulonsiirrot. Yksityisiin tulonsiirtotuloihin kuuluu myös EU:n maksama maatalouden tuki. Muut yksityiset tulonsiirrot tarkoittavat vakuutusmaksuja ja vahingonkorvauksia. Julkiset tulonsiirrot kattavat valtion ja kuntien avustukset, kansainvälisten järjestöjen jäsenmaksut sekä kehitysapuun liittyvät maksut.

Yritysten toimintaymparistön muuttumisella (esim. politiikan asenteilla yrittäjyyttä kohtaan, yritysten heikentyvillä taloustilanteilla, yritysten välisellä kilpailulla ja tekniikan kehittymisellä) voi olla huomattava vaikutus vaihtotasekehitykseen. Kansainvalisen kilpailun kiristyminen monilla toimialoilla voi pakottaa yritykset tehostamaan toimintaansa ja kasvattamaan säätöjä. Tällöin yritysten investointiaste alenee ja yritysten säästämisaste vaikuttavat koko Suomen talouteen. Yritysverotuksen uudistamisella voidaan edesautta sitä, että yritykset investoivat paremmin.

SANEERAUS

Yrityssaneeraus on taloudellisissa vaikeuksissa olevan velallisen yritystoiminnan rehabilitaatioon eli tehostamiseen tähtäävä maksukyvyttömyysmenettely. Yrityssaneerauksessa velallisen maksettaviksi tulevat velat pyritään järjestelemään oikeaan suhteeseen hänen oman maksukykynsä kanssa. Yrityksen saneeraukseen sovelletaan lakia yrityksen saneerauksesta.

Yrityssaneeraus kohdistuu jatkuvaan yritystoimintaan, eikä sen tarkoituksena ole velallisen varojen käyttäminen velkojen maksuun kuten esimerkiksi konkurssissa. Muita maksukyvyttömyysmenettelyjä yrityssaneerauksen ja konkurssin lisäksi ovat ulosotto sekä yksityishenkilön velkajärjestely. Saneerausmenettelyn aloittamista koskevan hakemuksen voivat tehdä velallinen, velkoja tai niin sanottu todennäköinen velkoja, ja päätöksen menettelyn aloittamisesta tekee tuomioistuin. Saneerausmenettelyn aloittaminen saa aikaan muun muassa sen, ettei velallinen saa enää maksaa saneerausvelkojaan tai asettaa niistä vakuutta, eikä velallisen omaisuuteen saa kohdistaa perintätoimia.

PATENTTI

Jos haluaa varmistaa yksinoikeuden oman keksinnön kaupalliseen hyödyntämiseen, keksintö kannattaa suojata lainsäädännön tarjoamilla välineillä, esimerkiksi patentilla. Patentin avulla voit estää kilpailijoita kopioimasta keksintöäsi. Patentti on siis yksinoikeus, jonka perusteella voit kieltää muilta keksintösi ammattimaisen hyväksikäytön. Hyväksikäytöllä tarkoitetaan esimerkiksi valmistusta, myyntiä, käyttöä ja maahantuontia. Patentti ei kuitenkaan oikeuta haltijaa ilman muuta käyttämään keksintöä, vaan hän saattaa tarvita lupia muilta viranomaisilta tai muiden patenttien haltijoilta.

DEVALVAATIO

Devalvaatio tarkoittaa lyhyesti kotimaisen valuutan heikentämistä suhteessa ulkomaalaisiin valuuttoihin. Se on poliittinen päätös, jonka tarkoituksena on edistää kotimaan kilpailukykyä verrattuna ulkomaihin. Devalvointia siis käytetään rahapolitiikan keinona maan teollisuuden ja viennin kilpailukyvyn parantamiseksi. Kun maan valuutan arvo heikkenee, maan vientituotteet suhteellisesti halpenevat. Maahan tuotujen tuotteiden hinnat puolestaan nousevat. Vientiteollisuus hyötyy devalvaatiosta. Ennen EU:hun liittymistä Suomen valtio pystyi itsenäisesti devalvoimaan markan, nykyään devalvaatio olisi Euroopan Unionin yhteinen päätös.

BOIKOTTI

Boikotti tarkoittaa ostamisesta, myymisestä tai muusta, usein taloudellisesta, kanssakäymisestä kieltäytymistä. Yleensä boikotin tarkoituksena on pakottaa kohde muuttamaan käyttäytymistään, esimerkiksi epämoraalisena tai epäoikeudenmukaisena pidettyä liiketoimintatapaansa. Boikotti on yksi eettisen kuluttamisen kahdesta päämenetelmästä. Työtaistelukeinona boikotti voi tarkoittaa, että työläiset eivät käytä määrätyn tuotantolaitoksen tuotteita tai eivät osta jossakin maassa valmistettuja tuotteita, taikka että työläiset kieltäytyvät työskentelemästä työpaikassa, jossa on työselkkaus käynnissä. Suomessa boikottia ovat käyttäneet esimerkiksi naisjärjestöt. Laajalla tilausten peruuttamisella saatiin maan suurimmat sanomalehdet lopettamaan seksipalveluilmoitusten julkaiseminen.

PÄÄOMA

Pääoma tarkoittaa taloustieteessä kaikkia ei-inhimillisiä varoja, joita voi omistaa ja vaihtaa markkinoilla. Pääomaa ovat esimerkiksi rahoituspääoma, maa, rakennukset, koneet, kalusto ja patentit. Pääoma sisältää aineellisen ja aineettoman pääoman. Aineellista pääomaa ovat esimerkiksi maa, rakennukset ja koneet. Aineetonta pääomaa ovat mm. patentit ja muut immateriaalioikeudet. Toisinaan pääomaksi luetaan myös inhimillinen pääoma, jolla tarkoitetaan ihmisen työvoimaa, osaamista, koulutusta ja kykyjä. Inhimillinen pääoma poikkeaa muusta pääomasta siten, että nykyisissä yhteiskunnissa toisen inhimillistä pääomaa ei voi ostaa ja omistaa ainakaan pysyvästi. Orjayhteiskunnissa saattoi orjien inhimillisen pääoman omistaa. Orjia saattoi ostaa ja myydä ja orjia voi siten tarkastella myös taloudellisena pääomana. Käsitteitä pääoma ja varallisuus pidetään toisinaan synonyymeinä, kun taas toisinaan ne erotetaan toisistaan. Joidenkin määritelmien mukaan pääoma sisältää vain ihmisen luomaa varallisuutta. Tämän määritelmän mukaan maa ja luonnonvarat ovat varallisuutta mutta eivät pääomaa, koska ihminen ei ole kartuttanut niitä itse. Pääoma voi olla ”tuottavaa” eli tuotannollista pääomaa kuten tuotantolaitokset, toimistot, koneet ja laitteet, tai ”tuottamatonta” kuten asunnot. Joidenkin määritelmien mukaan pääoma on vain sellaista varallisuutta, jota käytetään tuotantoprosessissa. Tässä yhteydessä esimerkiksi kulta ei ole pääomaa, koska kultaa voi käyttää vain arvon säilyttäjänä.

INVESTOINTI

Investointi on suppeimmassa merkityksessään pääoman eli tuotantovälineiden tai maan hankintaa tuotantoa varten. Investoinnin tarkoituksena on yleensä tuotannon aloittaminen tai lisääminen. Muitakin tavoitteita voi olla, kuten tuotannon tehostaminen, työnteon helpottaminen, ympäristökuormituksen vähentäminen tai viranomaisen säännöksen noudattaminen. Investointi on yleensä suuri sijoitus, jonka oletetaan maksavan itsensä pitkällä aikavälillä takaisin. Yksityinen investointi edellyttää säästämistä, eli taloudellisen varauden kerryttämistä tai lainaa. Usein investoinnit toteutetaan omalla säästetyllä varaudella ja ulkopuolisen rahoituslaitoksen tarjoamalla luototuksella eli lainalla. Esimerkiksi pankit vaativat yhteiskunnan velvoittamina asuntolainaa hakiessa tietyn osuuden asunnonostajan omaa vaurautta asuntoinvestointiin lainan takaisinmaksukyvyn ja yhteisskunnallisen vakauden turvaamisen johdosta. Investoinniksi katsotaan myös varastojen kasvu. Esimerkiksi asuntolaina tai yrityksen tuotannon kehittäminen ovat yksityisiä investointeja. Julkiset investoinnit poikkeavat yksityisistä, sillä julkinen osa yhteiskuntaa on erilainen ja laajempi toimija taloudessa. Julkisissa investoinneissa oleellista on pitää lainanhoitokulujen määrä tuotannon kasvua pienempänä, ja kiinnittää huomiota julkisten investointien hyödyllisyyteen, tehokkuuteen ja vaikuttavuuteen, eli siihen, että niillä saadaan lisättyä yhteiskunnan hyvinvointia kestävällä tavalla. Esimerkiksi sisäilmaongelmaisten koulurakennusten tai yhteiskunnan tarvitseman uuden koulutuksen järjestäminen ovat julkisia investointeja. Laajemmin voidaan ajatella kaikkien yhteiskunnan julkisen sektorin toimintojen olevan julkisia investointeja, sillä niillä pyritään parantamaan yhteiskunnan talouden tuottavuutta ja hyvinvointia.

3. ARVOT JA EETTISYYS

YRITTÄJÄN ETIIKKA

Tuoreen tutkimuksen mukaan suomalaiset yrittäjät kohtaavat yhä uusia epäeettisiä toimintatapoja työssään. Yrittäjän oma etiikka joutuu myös puntariin, sillä yllättävän usein hänen odotetaan suostuvan liiketoiminnassaan harmaille alueille. Peräti 40 prosenttia vastanneista yrittäjistä kertoi joutuneensa eettisiin koettelemuksiin kuukausittain tai sitäkin useammin. Yrittäjän etiikalla tarkoitetaan tutkimuksessa yrittäjän kokonaisvaltaista ajattelutapaa, ajatuksia oikeasta ja väärästä, hyvästä ja pahasta, minkä periaatteiden ja arvojen pohjalta yrittäjä toimii. Tutkimuksen teki Solutum Oy:n tutkijaryhmä. Kyselyyn vastasi yli 400 Suomen Yrittäjien jäsenyrittäjää.

— Pienissä yrityksissä, joita on 99 prosenttia kaikista yrityksistä, yrittäjän oma henkilökohtainen etiikka on keskeisessä roolissa koko yrityksen toimintatapojen luomisessa ja kehittämisessä, tutkimusryhmän johtaja Juha Tall perustelee tutkimuksen tarpeellisuutta.

Oma eettinen kestävyys tärkeää

Peräti 98 prosenttia vastaajista pitää tärkeinä omia eettisiä toimintatapojaan yrittäjänä. Kolmannes vastaajista ilmoittaa, että heidän yrityksillään on kirjallisesti dokumentoitu arvopohja toiminnan perustana. Yhteistyökumppaneiden ja työntekijöiden valinnassa eettisyydellä on painoarvoa yli 80 prosentilla vastaajista. Vastaajista 54 prosenttia arvioi, että etiikan merkitys liiketoiminnassa kasvaa entisestään, ja 37 prosentin mielestä tilanne pysyy ennallaan. Pessimistisimmät 13 prosenttia löytävät etiikan merkityksen vähenemiselle kolme ensisijaista perustelua: oman edun tavoittelu, ahneus ja rahan valta kasvavat ja vastuuntunnottomuus ja epäluottamus lisääntyvät.

Eettiset valinnat vaikuttavat menestymiseen

Iso osa vastaajista arvioi, että eettinen toiminta on tärkeä menestymisen edellytys. Kumppanit ja asiakkaat vaativat näyttöjä toiminnan eettisyydestä, koska yhä useammat kuluttajat ja asiakkaat haluavat varmistua koko arvoketjun eettisestä kestävyydestä. Eettisyyden nousuun uskovat luottavat myös siihen, että avoimuuden ja läpinäkyvyyden lisääntyminen ja epäkohtien yhä helpompi paljastuminen tuovat eettisesti toimiville yrittäjille suoraa kilpailuetua. Sosiaalinen media on armoton epäeettisille, ja epäkohdat leimahtavat median ja verkon välityksellä hetkessä täyden palon vaiheeseen.

Tutustutaanpa nyt tutkimukseen. Näin tutkittiin:

Tutkimusaineisto kerättiin internet-kyselynä lähettämällä kyselyn linkki sähköpostitse noin joka kymmenennelle Suomen Yrittäjien jäsenyritykselle. Tutkimuslomake sisälsi 13 strukturoitua ja 3 avointa kysymystä. Kyselyyn vastasi 403 yrittäjää eri puolilta Suomea. Seitsemän hengen tutkijaryhmän vetäjänä toimii KTT Juha Tall.

YRITTÄJIEN ETIIKKA –KYSELYN TULOKSIA 2015

TAUSTATIETOJA TUTKIMUKSESTA

Tutkimuksen tavoite:

• Kyselyn tavoitteena oli saada tietoja yrittäjien kokemista etiikkaan liittyvistä haasteista.

• Kyselyllä haluttiin saada tietoja, miten eettisenä yrittäjät pitävät omaa toimintaansa, miten tärkeänä eettisyyttä pidetään lipäätään ja millaisissa tilanteissa yrittäjät ovat kokeneet etiikkansa olleen koetuksella.

Etiikan määritelmä tässä tutkimuksessa:

Yrittäjän etiikalla tässä kyselyssä tarkoitamme kokonaisvaltaista ajattelutapaa - ajatuksia oikeasta ja väärästä, hyvästä ja pahasta - joiden arvojen ja periaatteiden pohjalta yrittäjä toimii.

Toteutus:

Tutkimusaineisto kerättiin internetkyselynä lähettämällä kyselyn linkki sähköpostitse n. joka kymmenennelle Suomen Yrittäjien jäsenyritykselle. Tutkimuslomake piti sisällään 13 strukturoitua ja 3 avointa kysymystä. Kyselyyn vastasi 403 yrittäjää. Tutkimuksen toteutuksesta vastasi tutkijaryhmä, johon kuuluivat Juha Tall, Erkki Petäjä, Piia Tulisalo, Iina Åman, Ari Virkamäki, Marja Katajavirta ja Hannu Tuuri

Vastaajia pyydettiin kuvailemaan omin sanoin jokin tilanne, jossa etiikka yrittäjänä on ollut koetuksella. Esimerkkejä tilanteista:

Yrittäjän omaan toimintaan liittyen:

• rehellisyys asiakkaalle parhaasta ratkaisusta

• asiakkaalle tehtävät ratkaisut/tiedot parhaasta toiminnasta/taloudellisista vaikutuksista lähtevät kuitenkin asiakkaan parhaasta, sen jatkuva arvioiminen

• vakava virhe oman yhtiön toiminnasta, jota asiakas tai kukaan muukaan ei voi huomata, ellemme kerro Asiakkaan tai

Yhteistyökumppanin toimintaan liittyen:

• halutaan halvemmalla ilman kuittia tai vaihtoa oravan nahkaan

• asiakas haluaisi maksaa pimeästi ja ilman veroja

• tilaajan puolelta ehdotuksia henkilökohtaisen edun saamiseksi ehtona tilauksesta

 Jatkuva kilpailutus yhteiskunnassa johtaa epäeettiseen toimintaan:

• vain raha ratkaisee, houkuttelee tekemään alihintaisia tarjouksia kilpailuissa

• pystyykö toteuttamaan kuitenkaan sillä hinnalla Kuititon kauppa ja vakuutuspetokset

• ehdotetaan kuititonta kauppaa, jolloin hintaa pyritään saamaan alemmaksi

• ehdottelut vakuutusyhtiöiden piikkiin laittamisesta

 Saman alan toimijoiden välinen toiminta:

• toisten mustamaalaus

• luottamuksen puute

Tuotteeseen tai palveluun liittyvät kysymykset:

• onko kotimainen vai ulkomainen tuote, ja miten tämä tuodaan tuotteessa esille

• sellaisen tuotteen myynti ja markkinointi, mihin ei itse usko

• joutuu heittämään hyvää tavaraa roskiin

• mainostaminen; missä ja miten voin tuoda yritystäni esiin

• asiakkaalle totuuden kertominen

Jos yrittäjä oli (oman yrityksensä etiikan mukaan ajateltuna) törmännyt toiminnassaan asiakkaan, liikekumppanin, tavaran tai palvelun toimittajan epäeettiseen toimintaan, vastaajaa pyydettiin omin sanoin kuvaamaan jokin tällainen toiminta. Saatuja avoimia vastauksia on tarkasteltu kahdesta näkökulmasta:

• Kuka on toiminut epäeettisesti?

• Miten on toimittu epäeettisesti?

Kuka on toiminut epäeettisesti ja miten?

Liikekumppani

• Aikaisempi liikekumppani/yhteistyökumppani piti sopimusten tärkeimpänä ominaisuutena sitä, ettei koskaan joudu itse vastuuseen mistään

• Ei haluta noudattaa lakia maksuissa ja työssä

• Laskutus ei vastaa sovittua

• Liikekumppaneiden selkään puukotukset ja jatkuva epäterve kilpailu

• Oleellisten tietojen salaaminen sopimuksemme vastaisesti

• Tuotteet eivät vastaa arvoltaan sitä mitä tilattu

• Vaativat meiltä eettistä toimintaa mutta eivät itseltään

Asiakas

• Asiakas ei pyynnöistä huolimatta toimita riittävää materiaalia

• Asiakas on kysynyt voiko tutkimuksen tulokseen vaikuttaa

• Asiakas pyytää vääriä merkintöjä tai papereita

• Asiakas valehteli tuotteen saatuaan sen kunnosta

• Asiakkaan halu maksaa pimeästi

• Asiakkaan yksiselitteinen kehotus antaa viranomaiselle paikkansapitämätöntä tietoa

Kilpailija

• Asiakkaalle luvataan enemmän kuin on tarkoituskaan pitää

• Kilpailijoiden arvosteleminen vailla perusteita

• Jätetään noudattamatta lakisääteisiä määräyksiä

Viranomainen

• Valvonnan puute liikenteessä

• Suomen viranomaisten toiminta valvoessa meitä suomalaisia yli innokkaasti

verrattuna esim. Viron kuljetusliikkeisiin täällä Suomessa

• Tällä hetkellä oman kuntamme päättäjien toiminta omalla osaamisalueellani on epäeettistä, koska he toimivat kunnan oman arvomaailman vastaisesti, mm. epärehellinen ja valheellinen kilpailuttaminen

Henkilöstö

• Työntekijöiden rehellisyys ei ole nuorien keskuudessa sitä mitä aikaisemmin

Muut

• Aikuinen tarjoaa omille alaikäisille lapsilleen alkoholipitoista juotavaa

• Ammattitaidottomuus yleistyy alalla, josta ehkä johtuu ”hällä väliä” ajattelu

• Epärehellisyys

• Huijaus

• Kaikki ei ota vastuuta tekemisistään

• Puhelinmarkkinoijat toimivat usein epäeettisesti

• Varastelu

• Verojen välttely

• Välinpitämättömyys

Tapa miten on toimittu epäeettisesti?

Katteettomat asiakaslupaukset

• tavara ei ole sitä, mitä luvattiin ja tilattiin (vialliset tavarat, vanhat tuotteet, tuotteen alkuperä)

• sovituista asioista luistetaan; sovitusta ei pidetä kiinni (tavarantoimitus, tehty työ, ohjeet ja määräykset)

• asiakkaat eri arvoisia

• ei toimita, kuten on sovittu

• työn jälki ei ole sitä, mitä sen pitäisi olla; lupauksista huolimatta ammattitaito ei riitä siihen, mitä tehdään (toteutus, suunnittelu)

• ongelmat reklamoinnissa

• aikataulut ei pidä, toimitusajat eivät pidä

• toimitaan toisin kuin (yrityksen) arvot määrittelevät

Harhaanjohtava markkinointi

• asiakkaalle luvattu enemmän kuin annettu, toimitettu

• myydään asiakkaalle tarpeetonta mm. turhat järjestelmät, tutkimukset

• ei oteta huomioon, mitä asiakas todellisuudessa tarvitsee

• tuloksenteko menee asiakastarpeiden edelle

• puheet ja teot eivät vastaa toisiaan

Laskutusepäselvyydet

• ylimääräiset laskutukset

• virheelliset matkakulut

• laatu ei vastaa hintaa

• sovitusta työstä ei makseta

Epäasiallinen, epärehellinen ja vastuuton käyttäytyminen

• epärehellisyys (esim. asiakas pyytää toimimaan lainvastaisesti)

• ”välistä vetäminen”

• oman virheen peittely, selittely, toisen syyksi laittaminen

• huijaaminen esim. tekaistu tarjouspyyntö

• epäeettinen toiminta esim. terapiatyössä/ suhteessa omaan perheeseen

• toisen (yrityksen) hyödyntäminen => oman edun tavoittelu, markkinointihyöty tmv., taloudellisen hyödyn saaminen kolmannen osapuolen avulla (tiettyjen toimittajien suosiminen)

• välinpitämättömyys

• selkään puukotus

• epäterve kilpailu; hintojen polkeminen, epärehellinen ja valheellinen

Kilpailuttaminen

• ostetaan, vaikka yritys on velkasaneerauksessa

• varastelu, lahjonta

• työntekijöiden epäkunnioitus

Toimiminen vastoin viranomaismääräyksiä ja lakia

• veronkierto mm. ulkomaisten yritysten käyttö (alviton)

• maksaminen ilman kuittia, tarjotaan halvalla ilman kuittia

• varastetun tavaran jälleenmyynti

• pimeät palkat

• verojen välttely

• kulujen vääristely

• yrityksen ja omien rahojen sekoittuminen

• alipalkkaus

• ylipäätään harmaa talous

• ei noudateta lakia, huolehdita turvallisuusasioista

• luonnon saastuttaminen tarkoituksella

• valvonnan puute liikenteessä; valvonta on epätasaista

Yrittäjiä pyydettiin omin sanoin arvioimaan ja kuvailemaan, miten etiikan merkityksen muutos tulevaisuudessa tulee näkymään?

Vastaajat, joiden mielestä etiikan merkitys pienenee – Miten näkyy? TOP3

1) Oman edun tavoittelu, ahneus ja rahan valta kasvavat

2) Vastuuntunnottomuus ja epäluottamus lisääntyvät

3) Yhteiskunnan merkkihenkilöt vaikuttavat omilla epäeettisillä toimillaan

Vastaajat, joiden mielestä merkitys kasvaa – Miten näkyy? TOP3

1) Asiakkaat ja yhteistyökumppanit vaativat eettistä toimintaa

• Asiakkaiden vaatimukset ja odotukset ohjaavat

• Kuluttajat vaativat tekoja ja näyttöjä eettisestä toiminnasta

• Asiakkaat entistä valveutuneempia

• Arvostukset nousevat hinnan edelle valinnoissa

• Yritykset vaativat kumppaneiltaan eettistä toimintatapaa, koko arvoketjua tarkastellaan

• Luotettavuus ja luottamus korostuvat yhteistyösuhteissa

2) Eettisesti toimivat menestyvät

• Yrityksen arvot ja periaatteet vaikuttavat yrityksen menestykseen

• Etiikasta tulee kilpailuetu

3) Avoimuus ja läpinäkyvyys lisääntyvät

• Media ja some paljastaa epäkohdat

• Huijauksista jää entistä helpommin kiinni, huono maine leviää nopeasti

• Etiikasta viestitään

LÄHDE: https://www.yrittajat.fi/sites/default/files/migrated_documents/etiikka_kyselyn_tuloksia2016.pdf

TAI https://www.yrittajat.fi/suomen-yrittajat/tutkimukset/muut-tutkimukset/yrittajan-etiikka-319897

4. ORGANISAATIO

ERILAISIA ORGANISAATIOITA

Kullakin projektilla on oma organisaationsa. Työntekijät siirtyvät projektien päättyessä organisaatioyhtymästä toiseen. Työntekijät saattavat olla yhtä aikaa osa useampaa projektiorganisaatiota.

Funktionaalinen organisaatio, toiselta nimeltään toimintokohtainen organisaatio (ESIM. TAVARATALOT)

- henkilökunta järjestetään hierarkkisesti erikoisalueiden mukaan
- esim. tavarataloissa jako eri toimintoihin tapahtuu tuoteryhmittäin: suuressa tavaratalossa tuotteiden löytäminen vaatisi asiakkaalta kohtuutonta vaivaa ellei tuotteita olisi järjestetty eri osastoihin ja osastoissa eri tuoteryhmiin
- projekteilla ei ole omaa päällikköä koordinoimassa projektin etenemistä
- projektipäällikkyys osapäiväistä

Hyvää:

- mahdollisuus kehittää erikoisosaamisalueita
- jokainen ymmärtää ja hallitsee oman tehtävänsä
- vakaa
- funktioiden sisäinen standardisointi mahdollista

Huonoa:

- korkeampi projektien epäonnistumisriski
- funktioiden välinen kommunikaatio vaikeaa

Projektiorganisaatio (ESIM. HANKKEET)

- projektiryhmät vastaavat uuden menetelmän, palvelun, tuotteen tai järjestelmän kehittämistyöstä, minkä jälkeen lopputulos siirtyy perusorganisaation käyttöön ja vastuulle
- henkilökunta järjestetty pääsääntöisesti projektien mukaan
  - projekteilla täysipäiväiset tekijät
  - täysipäiväiset projektipäälliköt
- projektipäälliköillä on linjavastuu omien projektiensa henkilökunnasta
- projektipäälliköillä on täysimääräinen vastuu projektien etenemisestä ja niiden käyttämistä resursseista
- KERTAKÄYTTÖINEN PROJEKTIORGANISAATIO: Henkilöt (=resurssit) tulevat suorittamaan projektiin määrättyjä tehtäviä, jonka jälkeen he siirtyvät toiseen tehtävään joko organisaation toisessa projektissa tai sen ulkopuolella

Hyvää:

- projektipäälliköllä resurssien täysi kontrolli
- jokainen ymmärtää oman projektinsa kokonaisuuden
- vastaanottavainen uusille ideoille
- suurempi henkilökohtainen näkyvyys
- sopeutuvuus
- suunnitelmien ja aikataulujen muutokset helpommin toteutettavissa
- parempi kustannusten hallinta

Huonoa:

- resurssien tehoton käyttö (oman projektin ulkopuolella)
- vaatii johdon jatkuvaa seurantaa
- vähemmän mahdollisuuksia kehittää omia osaamisalueita
- ei selkeitä etenemisreittejä

Matriisiorganisaatio (ESIM. SUURYRITYKSET, SUOMEN JULKISHALLINTO)

- Nimi tulee siitä, että tietyn tietotaitoalueen henkilöt ovat mukana sekä jonkin tuotelinjan organisaatiossa että kyseisen tietotaitoalueen organisaatiossa ja näin ollen raportoivat kahteen suuntaan.
- pitkään muodissa ollut organisaatiomuoto (Matriisiorganisaatio on vastaisku perinteiselle linjaorganisaatiolle, jossa ylempi porras jakelee komentoja ja vastaa alemman portaan tekemisistä.)
- Kaikilla on vastuu. Kenelläkään ei ole päävastuuta tai valtaa.
- tarkoituksena joustavuus
- käytännöllinen luovissa organisaatioissa
- asioista neuvotellaan

Hyvää:

- parempi osaamistarpeiden arviointi ja resurssien käyttö
- hyvät mahdollisuudet kehittää osaamistaan
- joustava ja sopeutuvainen muuttuviin tilanteisiin
- vähäiset kommunikaatio-ongelmat kaksittaisen raportoinnin johdosta
- kaikki ymmärtävät työn kokonaisuudessaan
- projektin tavoitteet selvästi nähtävissä
- tuottaa tulevaisuuden projektipäälliköitä
- projektien käynnistämiset ja päättämiset sujuvia

Huonoa:

- johdon epäselvät vastuualueet
- työntekijöillä kaksi esimiestä
- ristiriitaiset tavoitteet
- valtapelit ->à poliittiset intressit
- projektipäälliköt joutuvat taistelemaan keskenään parhaista resursseista
- Matriisiorganisaation soveltaminen kaikkeen tekemiseen johtaa byrokratisoitumiseen ja suunnitelmallisuuteen.

Prosessijohdettu organisaatio (ESIM. KUNNALLISET PALVELUT)

- Prosessi voi koskea mitä tahansa osaa organisaation toiminnassa, kuten vaikkapa palveluiden tai järjestelmien tuotteistamista, palvelun toimittamista asiakkaalle tai palvelutapahtumia, liiketoiminnan rahoittamista tai talouden hallintaa.
- toimintaa ei ohjata toimintayksiköittäin, vaan prosessien mukaan, joiden avulla asiakkaiden tarpeet tyydytetään
- jokaiselle prosessille nimetään oma prosessin vetäjä, joka huolehtii prosessin sujuvuudesta
- tiimissä on jäseniä jokaisesta prosessin vaiheesta
- tavoitteena saada asiakaslähtöisempiä rakenteita ja toimintoja
- Esimerkiksi kuntaorganisaatiossa tällaisia prosesseja voivat olla lapsiperheiden palvelut tai senioripalvelut, jotka asetetaan vastuuvirkamiesten johdettaviksi. Nämä virkamiehet toimivat tällöin prosessinomistajan roolissa.
- Prosessiorganisaatiossa työryhmät rakennetaan tiimeiksi. Tiimi kootaan niin, että sillä on kaikki tieto ja osaaminen tuotteen valmistamiseen. Tiimille on tunnusomaista joustavuus ja muuttuvuus. Tiimit muodostuvat ja lakkautuvat tuotteen mukana. Uusi tuote tai malli merkitsee uuden tuotantotiimin luomista.
- Muutos organisaatiorakenteessa ei ole olennaisin tehtävä prosessiajatteluun siirryttäessä. On tärkeämpää uudistaa toimintakulttuuria kuin muuttaa rakenteita.

LÄHTEET:

Wikipedia

http://www.ling.helsinki.fi/kit/2006k/clt310pro/organisaatio/organisaatiotyyppeja.shtml

https://trepo.tuni.fi/bitstream/handle/10024/79814/gradu03109.pdf?sequence=1&isAllowed=y

TEHTÄVÄ: ORGANISAATIO

Mikä organisaatiomuoto voisi olla kyseessä?

Työpaikalla koetaan tarvittavan muutoksia, jotta asiakkaita voidaan palvella paremmin. Työntekijöiden ajattelu- ja toimintavoissa halutaan saada aikaan muutosta. Vanhat toimintamallit -ainakin osa niistä tulisi kokonaan unohtaa. Paperiseen dokumentointiin ei voida enää jämähtää eikä palata, koska tekniikka ja digitalisaatio ovat kehittyneet niin pitkälle. Yritys haluaa saada aikaan parempia palveluita ja asiakaslähtöisempää toimintaa. Toimintakulttuurin muuttuminen on oleellinen seikka, ei niinkään olemassa olevien rakenteiden muuttaminen.

- matriisiorganisaatio
Feedback: VÄÄRIN. TUTKI OPPIMATERIAALIA VIELÄ LISÄÄ
- funktionaalinen organisaatio
Feedback: VÄÄRIN. TUTKI OPPIMATERIAALIA VIELÄ LISÄÄ
- prosessiorganisaatio
Feedback: OIKEIN

5. LIIKETOIMINTAMALLI

Kertaa alla olevat käsitteet.

LIIKETOIMINTAMALLIN KÄSITTEET JA NIIDEN KUVAUKSET:

ALKUPERÄINEN LÄHDE: https://www.theseus.fi/bitstream/handle/10024/114400/Vornanen_Tanja.pdf?sequence=1&isAllowed=y

ASIAKASRYHMÄ:

Mille asiakasryhmälle tuotetta ja palvelua tarjotaan, ja mitkä ryhmät jätetään huomioimatta. Asiakasryhmät voidaan jakaa neljään pääryhmään ESIMERKIKSI:

- Nuoret aikuiset

- Lapsiperheet

- Hotelliasiakkaat

- Lounasasiakkaat

ARVOLUPAUS:

Tämä kuvaa tuotteita ja palveluita, jotka luovat arvoa tietylle asiakasryhmälle. Arvolupaus on syy siihen, miksi asiakkaat valitsevat tietyn yrityksen jonkun toisen sijasta. Se selvittää asiakkaan ongelmia ja tyydyttää asiakkaan tarpeita. Jokainen arvolupaus sisältää valittuja tuotteita tai palveluja, jotka on tarkoitettu tietyille asiakasryhmille.

KANAVAT:

Kanavat kuvaavat, kuinka yritys kommunikoi asiakkaidensa kanssa sekä kuinka se tavoittaa asiakkaansa. Viestintä-, jakelu- ja myyntikanavat muodostavat yhteyden yrityksen ja asiakkaan välille. Kanavien tehtävä on:

- lisätä asiakkaiden tietoisuutta yrityksen palveluista ja tuotteista

- auttaa asiakasta arvioimaan yrityksen arvolupausta

- mahdollistaa asiakkaan hankkimaan tietynlaisia tuotteita ja palveluita

- saattaa yrityksen arvolupaus asiakkaiden tietoisuuteen

- tarjota ostojen jälkeistä asiakastukea.

ASIAKASSUHTEET:

Yrityksessä pitää olla selvillä, millaisen asiakassuhteen se haluaa luoda kullekin asiakassegmentilleen. Asiakassuhteisiin liittyviä asioita ovat esimerkiksi, millaisia asiakassuhteita asiakkaamme odottavat yritykseltä ja kuinka asiakassuhteita hoidetaan. Asiakkaista huolenpitäminen ja heidän huomioiminen ovat erittäin tärkeitä asioita. Hyvä palvelu ja asiakkaan huomioiminen tuovat asiakkaan takaisin. Tyytyväisistä asiakkaista voi tulla kanta-asiakkaita ja heidän kanssaan voi muodostua erityinen asiakassuhde. Asiakassuhdetta luodessa täy-tyy muistaa, että suhde on molemminpuolinen vasta silloin, kun asiakas tuntee olevansa erityisessä suhteessa yritykseen. Pelkkä useasti asioiminen ja ostaminen eivät välttämättä merkitse asiakkaalle lujaa asiakassuhdetta. Se syntyy vasta, kun suhde välittyy asiakkaan tunteisiin.

KASSAVIRTA/TULOVIRTA:

Kassavirta edustaa rahaa, jota yritys saa eri asiakassegmenteiltä. Yrityksen on pohdittava vastauksia kysymyksiin: mistä asiakkaat ovat valmiita maksamaan ja mistä he tällä hetkellä maksavat? Paljonko asiakkaat nyt maksavat? Miten ja millä periaatteilla tuotteet hinnoitellaan? Mitä on hinta-laatusuhde? Saavatko asiakkaat jollakin kortilla alennusta ja tarjouksia?

RESURSSIT:

Tärkein voimavara voi olla henkilökunta ja henkilökunnan osaaminen. Yrityksen täytyy tunnistaa millainen osaaminen yrityksessä luo kilpailuetua ja mistä kenties kannattaa luopua. Jotta asiakkaille luvattuja asioita pystytään lunastamaan, täytyy kartoittaa, millaisia voimavaroja yrityksellä täytyy olla, jotta asiakkaille luvatut asiat voidaan toteuttaa. Toteuttamiseen tarvitaan sisäisiä voimavaroja: henkisiä ja fyysisiä resursseja, kokonaisuutta tukeva johtaminen ja organisaatiorakenne sekä niitä täydentävät verkostot. Avainresurssit voivat olla:

- tiedollisia: brändit, patentit, asiakastietokannat

- taloudellisia: pääoma, luotot

- inhimillisiä: henkilöstöresurssit

- fyysisiä: koneet, laitteet, järjestelmät, jakelukanavat

AVAINTOIMINNOT:

Avaintoimintoja voivat olla laadukkaat tuotteet tai palvelut, työvuorojen tehokas suunnittelu kustannustehokkuus huomioiden ja esimiehen kannustava ja tasapuolinen toiminta. Jotta henkilökunta voidaan hyödyntää parhaalla mahdollisimmalla tavalla yrityksen tärkeimpänä voimavarana, on esimerkiksi työvuorosuunnittelun oltava tehokasta ja suunnitelmallista. Työvuoro-suunnittelussa korostuu tietynlainen osaaminen ongelmanratkaisuun. Suunnittelussa täytyy huomioida työehtosopimuksen määrittämien asioiden lisäksi kustannustehokkuus sekä henkilökunnan erilaiset osaamiset. Kun työvuorosuunnittelu on systemaattista ja tehokasta, niin yrityksen avaintoimintona se myös vaikuttaa positiivisella tavalla kustannuksiin, asiakaskokemukseen, laatuun, työntekijöiden tyytyväisyyteen sekä myyntiin. Esimiehen toiminta ja hyvä johtaminen luovat henkilökunnan toiminnalle pohjan sekä raamit, joiden mukaan toimia. Johtamiseen ja esimiestyöhön liittyy monia asioita, joita täytyy huomioida. Hyvä esimies motivoi henkilökuntaa toimimaan yhteisten pelisääntöjen mukaisesti ja auttaa työntekijöitä ymmärtämään oman toiminnan vaikutuksen yrityksen liiketoiminnalle. Tasapuolinen ja määrätietoinen johtaminen auttaa henkilökuntaa sitoutumaan yhteisiin tavoitteisiin. Esimiestyö on ongelmanratkaisua ja jatkuvaa toiminnan kehitystä, mutta palvelualalla esimiehen tehtävä on ensisijaisesti ohjata henkilöstään kohti yhteistä päämäärää ja asiakastyytyväisyyttä.

YHTEISTYÖKUMPPANIT:

Yhteistyökumppaneilla kuvataan yrityksen keskeisiä toimittajia ja liikekumppaneita, jotka auttavat liiketoimintamallin toteuttamisessa. Yrityksen yhteistyötyypit voidaan jakaa neljään tyyppiin:

- strateginen yhteistyö sellaisten yritysten välillä, jotka eivät kilpaile keskenään

- kilpailijoiden välinen yhteistyö

- uuden liiketoiminnan kehittäminen yhteishankkeilla

- ostaja-toimittajaketju luotettavien toimitusten takaamiseksi

KUSTANNUSRAKENNE/KULURAKENNE:

Kustannusrakenne kuvaa sitä, mistä liiketoiminnan olennaisimmat kustannukset syntyvät ja mitkä keskeiset toiminnot ja avainresurssit ovat kaikkein kalleimpia. Kaikkien liiketoimintamallin eri osioiden toiminnasta aiheutuu kuluja. Henkilöstökulut voivat joissakin yrityksissä muodostaa suurimman osan kuluista. Henkilöstö- sekä raaka-ainekulujen lisäksi toiminnasta aiheutuu esimerkiksi markkinointi-, hallinto- ja kalustokuluja. Yrityksen tulee olla kannattavaa ja tuottaa pitkällä aikavälillä jonkin verran voittoa, jotta sen toiminta voi jatkua. Hyvin suunnitellut ja lasketut kulut ja toimintamenot muodostavat kannattavan kustannusrakenteen.

TEHTÄVÄ: LIIKETOIMINTAMALLI

1. MITÄ TARKOITTAA YRITYKSEN ASIAKASSUHTEET? ANNA ESIMERKKI. MIKÄ MERKITYS ASIAKASSUHTEILLA ON YRITYSTOIMINNASSA?

2. MITÄ TARKOTITAA YRITYKSEN AVAINTOIMINNOT OPISKELEMASI MATERIAALIN MUKAAN?

6. SISÄINEN YRITTÄJYYS

AVAA ALLA OLEVA LINKKI JA LUE SWAY-ESITYS LÄPI.

SISÄINEN JA ULKOINEN YRITTÄJYYS

TEHTÄVÄ A: SISÄINEN YRITTÄJYYS

1. Pohdi lukemasi kurssimateriaalin pohjalta, millaisia riskejä yrittäjyydessä on? Tuo esille myös omaa ajatteluasi.

2. Sisäinen yrittäjyys työelämässä voi toisaalta olla työn mielekkyyttä ja työssä viihtymistä kohottava tekijä, mutta kaikella on aina kääntöpuolensa. Millä tavalla sisäinen yrittäjyys voi muodostua rasitteeksi?

3. Millä tavalla organisaatio ja esimies tai johtoporras voivat mahdollistaa sisäisen yrittäjyyden kehittymisen työntekijöiden keskuudessa?

TEHTÄVÄ B: ORGANISAATIO

ALLA ON KAKSI ERILAISTA ORGANISAATIOTA

1. Kuvaile vapaamuotoisesti, millä tavalla organisaatiot eroavat toisistaan.

2. Pohdi, mitä eroja voi olla tiedonkulussa? Tuo esille ainakin kaksi näkökulmaa. Kirjoita kokonaisilla lauseilla.

3. Millaiset mahdollisuudet työntekijöillä on vaikuttaa työhönsä ja kehen he ottavat yhteyttä erilaisissa ongelmatilanteissa?

7. YRITYKSEN MENESTYMINEN

TEHTÄVÄ: Tutki yrityksen menestymiseen liittyviä uutisia ja poimi niistä viisi mielenkiintoista asiaa. Perustele, miksi valitsit ne.

Käytä alla olevia lähteitä tai etsi itse verkosta:

https://yle.fi/uutiset/3-9891462

https://www.yrittajat.fi/uutiset/603392-yrittajan-terveys-ja-tyohyvinvointi-yrityksen-menestyksen-edellytys

https://www.yrittajat.fi/uutiset/561324-millaisesta-yrityksesta-tulee-globaali-menestyja

8. TYÖPROSESSIN HALLINTA

Työprosessia voidaan havainnollistaa kaavioilla. Pohdi kultatason näyttötehtävää varten, miten voisit kuvailla oman alasi työprosessi mahdollisimman tarkasti.

9. KUSTANNUSTEHOKKUUS

Eräässä tutkimuksessa tutkittiin, mitkä tekijät vaikuttavat kustannustietoiseen työskentelyyn. Tutkimuksessa selvitettiin myös, mihin kustannuksiin hoitajat kokevat voivansa vaikuttaa työssään.

Kustannustietoisuuden lisääminen on ajankohtainen, tärkeä asia taloudellisen tilanteen ja terveydenhuollon lisääntyvän tarpeen vuoksi. Tutkimus osoitti, että haastatellut hoitajat olivat ottaneet kustannustietoisuuden osaksi jokapäiväistä työskentelyään. He tiedostivat erikoissairaanhoidon kalleuden ja sen kustannukset sekä pyrkivät toimimaan taloudellisesti ja tehokkaasti huomioiden kuitenkin aina myös hoidon laadun. Potilaan hoitojakson sujuvuus oli heille tärkeää eikä potilaan haluttu olevan turhaan sairaalassa. Kotiutumista alettiin suunnitella ajoissa ja potilasta haluttiin ohjata laadukkaasti niin, että hän kykenisi omahoitoon paremmin. Hoitotarvikkeet valittiin sekä hinnan että myös vaikuttavuuden mukaan. Huoneisiin vietävän materiaalin määrää mietittiin jotta sitä ei menisi hukkaan. Päivittäisen työskentelyn tehokkuuden mittarina käytettiin myös potilaan tyytyväisyyttä hoitoonsa, ja laadukas hoitotyö miellettiin kustannustehokkaaksi. Kustannustietoista työskentelyä edisti hoitotyön johtajien ja muun henkilökunnan positiivinen suhtautuminen hoitotyön kehittämiseen sekä saatu taloustieto. Kokemus auttoi esimerkiksi valitsemaan mahdollisimman vaikuttavia hoitotarvikkeita ja antoi näkemystä potilaiden yksilöllisessä ohjauksessa. Kustannustietoista ja tehokasta työskentelyä heikensivät ajankäytön ongelmat, taloustiedon puute, logistiset syyt ja liian suuri työmäärä. Hoitajat kokivat voivansa vaikuttaa moniin hoitojakson aikana syntyviin menoihin kuten lääke- ja hoitotarvikekustannuksiin. Lisäksi he pystyivät hyvällä hoitotyön suunnittelulla sekä ohjaamisella estämään potilaan hoitojakson pitkittymisen ja ennakoimattoman sairaalaan paluun.

Hoitajilla on paljon valtaa sekä hoitotyön sujuvuuteen että tuloksiin, ja sen myötä myös kustannuksiin. He ovat suorassa potilaskontaktissa ja tietävät parhaiten mitä hoitotarvikkeita ja lääkkeitä osastolla kuluu. Jotta hoitajat voivat olla kustannustietoisia he tarvitsevat ajankohtaista tietoa kustannuksista ja hoidon vaikuttavuudesta, sekä oman työnsä perustehtävän ymmärtämistä. Hoitotyön johtajien täytyy olla läsnä ja tukea hoitajia heidän pyrkimyksissään tuottaa laadukasta, vaikuttavaa ja kustannustehokasta hoitotyötä. Hoitoprosessien täytyy olla loppuun asti hiottuja ja hoitajia olisi syytä kuunnella niitä suunniteltaessa. Taloustiedon koulutuksen tulisi alkaa jo opiskelujen aikana, ja jatkua säännöllisesti työpaikalla.

LÄHDE: https://www.theseus.fi/bitstream/handle/10024/108751/Mikkola_Laura.pdf?sequence=2

TEHTÄVÄ: KUSTANNUSTEHOKKUUS

Lue esimerkkitapaus

"On työpäivä, mutta saan tehdä töitä etänä. Minun pitää kääntää työpaikkani nettisivujen suomenkielistä tekstiä englanniksi firman yhteistyökumppaneille. Saan käyttää useamman päivän etätyöskentelyyn. Nyt on mennyt jo kaksi päivää. On ihanaa, kun on saanut nukkua normaalia pidempään. Ruokailurytmi on vähän kärsinyt siitä. Aamulla on aika vaikea aloittaa työn tekeminen, koska nyt on mahdollisuus käydä aamulenkillä. Aloitan työn tekemisen siinä klo 11 aikaan. Pystyn hyvin keskittymään kotona, koska minulla ei ole lapsia. Jaksan keskittyä ehkä 3-4 tuntia, mutta sitten into lopahtaa. Pomon kanssa on sovittu, ettei hän soittele silloin, kun minulla on etäpäivä, etten häiriinny. Some viestit kuitenkin piipittävät vähän väliä, enkä pysty jättämään niitä huomioimatta. Aikaa tuhraantuu välillä niihin vastaamiseen. Kun pääsen kiinni työhön, saatan tehdä sitä yhteen putkeen kuusi tuntia. En tiedä vaikuttaako se siihen, että olen illalla ihan poikki. Niskat on jumissa."

1. Mikä yllä olevaa työntekijää voisi auttaa työskentelemään tehokkaammin etäpäivinä?

2. Mikä voi omalla alallasi hankaloittaa alla olevia asioita?

a. Raaka-aineiden, materiaalien ja työkalujen tarkoituksenmukainen käyttö

b. Tehokas ajankäyttö eri tilanteissa

c. Palvelun, tuotantoprosessin tai tuotteen laatu

10. ITSEARVIOINTI

Mitä opit?

Mikä oli vaikeaa ja epäselvää?

Mikä oli mielenkiintoista?

Mikä oli jo ennestään tuttua? Millä tavalla ja missä olet tutustunut sinulle jo tuttuihin asioihin?