Title: Harjoitustehtävä ja tukimateriaali (pronssitaso)
Course: YTO-kurssipankki: yrittäjyys ja yrittäjämäinen toiminta > Section: Materiaalit (piilotettu, pääsy linkeillä)

1. YRITYSTOIMINNAN MERKITYS

OHJE OPISKELIJALLE:

- TEKSTIIN LIITTYVÄN TEHTÄVÄN LINKKI LÖYTYY AINA SIVUN ALAOSASTA.
- LUE TEKSTI HUOLELLA ENNEN KUIN ALOITAT TEHTÄVÄN.
- TEHTÄVÄSTÄ EI VOI KESKEN KAIKEN SIIRTYÄ TAKAISIN TEKSTIIN, MUUTOIN VASTAUKSESI HÄVIÄÄ, ELLET OLE EHTINYT LÄHETTÄÄ SITÄ.
- VOIT VAIHTOEHTOISESTI MYÖS AVATA UUDEN MOODLESIVUN UUTEEN VÄLILEHTEEN VOIDAKSESI TEHDÄ TEHTÄVÄÄ JA TARKASTELLA TEKSTIÄ VIEREKKÄIN.
- LÄHETETTY VASTAUKSESI TALLENTUU JA NÄKYY OPETTAJAN RAPORTISSA.
- LAITA MUISTIIN, MIHIN TEHTÄVÄÄN JÄIT AINA TUNNIN PÄÄTTEEKSI.
- JOS ET JAKSA TEHDÄ TEHTÄVIÄ TÄLLÄ TAVALLA LUKUKIRJATYYPPISESTI, VOIT AINA HALUTESSASI ETSIÄ TIETOA VERKOSTA, JOS KOET SEN HELPOMMAKSI JA MIELENKIINTOISEMMAKSI TAVAKSI.
- TEHTÄVÄVASTAUKSESI HARJOITUSTEHTÄVISSÄ EIVÄT TARVITSE OLLA PITKIÄ ESSEEVASTAUKSIA.
- OPPIMISESI ON PÄÄASIA.

YRITYSTOIMINNAN MERKITYS

Yrittäjyyden edistäminen on Suomessa tärkeä talouspoliittinen tavoite. Miksi yrittäjyyden merkitystä sitten on alettu korostaa aiempaa enemmän? Vastaus liittyy työllisyyteen ja hyvinvoinnin kasvuun ja osin uusien keksintöjen tarpeeseen. Yritystoiminnalla on monta eri merkitystä riippuen siitä, mistä näkökulmasta yritystoimintaa kulloinkin tarkastellaan.

Yritystoiminnan merkitys yhteiskunnalle

1.    Yritykset luovat työpaikkoja

Noin 70 % suomalaisista työskentelee yksityisen yritysten palveluksessa. Yritysten merkitys työllistäjänä tulee tulevaisuudessa kasvamaan entisestään. Kehitys on seurausta siitä, että julkinen sektori karsii omia tehtäviään ja työllistää entistä vähemmän. Välillisesti myös julkisen sektorin työ on yritystoiminnan tulosta, koska julkiset palvelut rahoitetaan verovaroilla, joiden alkulähde on yksityisessä yritystoiminnassa.

2.  Yritykset mahdollistavat voimavarojen tehokkaan käytön

Tuottavuudella tarkoitetaan sitä kuinka paljon tavaroita ja palveluita saadaan aikaan suhteessa niiden tuottamiseen uhrattuihin voimavaroihin. Tuottavuuden osalta voidaan puhua erikseen työn tuottavuudesta, aineiden käytön tuottavuudesta, energian käytön tuottavuudesta ja pääoman käytön tuottavuudesta. Kokonaistuottavuus syntyy näiden osatuottavuuksien yhteisvaikutuksen tuloksena. Mitä korkeampi tuottavuus, jossain maassa vallitsee, sitä enemmän ja parempia tuotteita kyseisessä maassa suhteellisesti tuotetaan ja sitä parempi elintaso kyseisessä maassa vallitsee.

Kilpailun paineessa toimiva yritystoiminta on tehokkain tapa tuotannon organisoimiseen. Mitä suurempi osuus tuotannosta tapahtuu yksityisten yritysten toimesta, sitä parempi tuottavuus yleensä saavutetaan.

3.  Yritykset maksavat suoraan ja välillisesti suurimman osan julkisista menoista.

Yritysten sekä yritysten palveluksessa työskentelevien ihmisten maksamat verot muodostavat noin 80 % julkisen sektorin tuloista. Siksi yritystoiminnan merkitys on olennaisen tärkeä julkisen sektorin rahoituksessa.

4.  Yritykset edistävät kehitystä

Yritysten välisellä kilpailulla on automaattinen kehitystä edistävä vaikutus. Kilpailu karsii elinkelvottomat yritykset pois markkinoilta. Yritysten on pakko jatkuvasti kehittää tuotteitaan ja toimintaansa pysyäkseen ajan tasalla ja säilyttääkseen kilpailukykynsä. Pitkällä aikavälillä yritystoiminnassa vallitsevat luonnonlait on koko yhteiskunnan etu.

5.  Yritykset käyvät ulkomaankauppaa

Pienen maan ei kannata tuottaa kaikkea itse. Suomelle ulkomaankauppa on tärkeää, koska meillä on vain muutamia raaka-aineita omasta takaa. Toisaalta Suomi on niin pieni markkina-alue, ettei täällä riitä kysyntää suurille tavaramäärille. Massatuotanto on kuitenkin monilla aloilla välttämättömyys, jotta hinnat voitaisiin pitää kilpailukykyisinä.

Yritystoiminnan merkitys kuluttajalle

1.  Yritykset tuottavat tavaroita ja palveluita kuluttajille

Yritykset tuottavat kuluttajien tarvitsemat tavarat ja palvelut tehokkaasti, jolloin niiden hinnat alenevat ja laatu paranee. Tämän vuoksi kuluttaja voi käytettävissä olevilla varoillaan hankkia enemmän ja parempia tuotteita ja palveluja.

 2.  Yritykset antavat kuluttajalle mahdollisuuden valita

Yritysten välinen kilpailu antaa kuluttajalle mahdollisuuden toteuttaa yksilöllisyyden tarvettaan. Kuluttajat voivat valita niitä tuotteita, joita he haluavat, painottaen yksilöllisten mieltymystensä mukaisesti tuotteen hintaa, ominaisuuksia tai ostamisen helppoutta.

3.  Yritykset antavat kuluttajalle mahdollisuuden vaikuttaa kehitykseen.

Kuluttaja äänestää jokaisen ostopäätöksen myötä lompakollaan ja vaikuttaa siten siihen millainen maailma on tulevaisuudessa. Markkinatalous on eurojen demokratiaa, jossa ihmiset ohjaavat ostopäätöksillään yrityksiä haluamaansa suuntaan.

Yritystoiminnan merkitys yrittäjälle

1.  Yritystoiminta antaa työtä ja toimeentulon

Yrittäjän näkökulmasta hänen yritystoimintansa on jokapäiväisen toimeentulon lähde. Yrittäjällä on myös onnistuessaan mahdollisuus päästä hyviinkin taloudellisiin ansioihin. Suoranaisesti rikastuneita on kuitenkin vain pieni osa yrittäjistä.

2.  Yritystoiminta on elämäntapa

Monelle yrittäjälle yrittäminen on enemmän kuin vain pelkkä työ. Yrittämisestä muodostuu yrittäjälle ajattelutapa, joka motivoi jatkuviin hyviin suorituksiin ja antaa onnistumisen kautta tyydytystä.

3.  Yrittäminen on keino päästä eteenpäin ja saada yhteiskunnallista arvostusta

Ihmisellä on luontainen tarve saada arvostusta muilta ihmisiltä. Joillakin henkilöillä saattaa olla vaikeaa edetä urallaan työsuhteessa. Tämä voi johtua esimerkiksi koulutuksen puutteesta. Heille yrittäjyys voi tarjota mahdollisuuden saavuttaa menestystä ja sitä kautta tyydyttää arvostetuksi tulemisen tarvetta.

4.  Yrittäminen antaa mahdollisuuden kokeilla rajojaan ja hyödyntää täysimääräisesti omaa osaamistaan.

Jotkut ryhtyvät yrittäjiksi huomattuaan, ettei palkkatyö tarjoa heille riittävästi haastetta ja he eivät pääse siinä täysimääräisesti hyödyntämään omia kykyjään. Näille henkilöille yrittäjyys voi tarjota haastavamman ja mielekkäämmän mahdollisuuden oman luovuuden ja osaamisen hyödyntämiseen. Monet yrittäjät perustavat yrityksensä huomattuaan entisessä työsuhteessa, että jonkin asian voisi tehdä nykyistä paremminkin.

KATSO:

https://www.youtube.com/watch?v=de8MrmnTLQU ("Mitä yrittäjyys merkitsee? 6 kk aikaa menestyä -jakso 4")

LÄHDE: http://www.tieto.osaavayrittaja.fi/yritystoiminnan-perusteet

TEHTÄVÄ: YRITYSTOIMINNAN MERKITYS

1. Kuvaile tekstin "Yritystoiminnan merkitys" pohjalta omin sanoin, mikä merkitys yritystoiminnalla on yhteiskunnalle?

2. Etsi lisäksi tietoa, mitä on sivutoiminen yrittäjyys.

2. KÄSITTEET

Yritystoimintaan liittyviä käsitteitä

KONKURSSI

Konkurssi on velallisen kaikkia velkoja koskeva maksukyvyttömyysmenettely, jossa velallisen omaisuus käytetään konkurssisaatavien maksuun. Konkurssin alkaessa velallinen menettää määräysvallan omaisuuteen. Tuomioistuin määrää omaisuutta ja konkurssipesän hallintoa hoitamaan pesänhoitajan. Omaisuus realisoidaan ja varat käytetään velkojen suoritukseksi.

HARMAA TALOUS

Käsitteelle harmaa talous ei ole yksiselitteistä määritelmää. Harmaa talous voi tarkoittaa liike- tai yritystoimintaa, josta ei suoriteta lakisääteisiä maksuja tai veroja, esimerkiksi ennakonpidätystä tai sosiaaliturva- ja eläkemaksuja. Kansantaloudellisessa merkityksessä harmaa talous tarkoittaa taloudellisesti tuotannollista toimintaa, joka ei ole mukana kansantalouden tilinpidossa ja jää pois bruttokansantuotelaskelmista. Euroopan unioni laskee harmaaseen talouteen kuuluvaksi myös laittoman kaupan, kuten esimerkiksi huumekaupan. Harmaaseen talouteen liittyvä rikollisuus aiheuttaa taloudellisia menetyksiä yhteiskunnalle, kun veroja ja veroluonteisia maksuja jää saamatta. Verotulojen menetysten lisäksi harmaa talous heikentää kilpailuneutraliteettia eli vaikeuttaa laillisesti toimivien yrittäjien toimimista kilpailun vääristyessä. Lisäksi harmaa talous tarjoaa suomalaiselle ja ulkomaiselle järjestäytyneelle rikollisuudelle väylän levittäytyä talouselämään ja yhteiskunnan muihin rakenteisiin. Myös työntekijöiden työolosuhteet, työn saanti ja palkkaus voivat kärsiä pimeää työtä tekevien työntekijöiden halvempien työnantajakustannusten vuoksi. Pimeää työtä tekevät työntekijät työskentelevät ilman työehtoja tai vakuutuksia, eikä heille kerry lakisääteistä eläkettä. Kuluttajalla ei ole pimeästi ostettuun palveluun tai tuotteeseen lakisäänteistä kuluttajansuojaa. Lisäksi harmaan talouden lisääntyessä veronmaksumoraali ja oikeusjärjestelmän uskottavuus voivat yleisesti heiketä. Harmaata taloutta harjoitetaan taloudellisen hyödyn tavoittelun vuoksi. Myytäessä tuotetta tai palvelua siten, että veroja ja muita lakisääteisiä maksuja ei suoriteta, on mahdollista saada kilpailuetua halvemmalla myyntihinnalla, ja lisäksi myyjälle voi jäädä enemmän voittoa myynnistä. Pimeää työtä tehtäessä työntekijä voi saada työstä suuremman nettopalkan ja työnantaja säästää työnantajamaksuissa. Kuluttaja voi hyötyä saadessaan tuotteen tai palvelun halvemmalla. Koska harmaan talouden harjoittaminen on rikollista toimintaa, se aiheuttaa riskejä siihen osallistuville. Yrittäjää ja työntekijää voi uhata rikossyyte tai erilaiset seuraamusmaksut, mikäli velvoitteet on jätetty hoitamatta ja asia tulee ilmi.

BRÄNDI

Brändi on tuote tai tuotemerkki, yritys, henkilö tai muu vastaava, jolle on syntynyt tai esimerkiksi markkinoinnin avulla luotu laaja, yleensä myönteinen, tunnettuus.^ Brändin arvo muodostuu nimen tai logon tunnettuudesta, asiakkaiden merkkiuskollisuudesta, brändin mukanaan tuomasta laadun tunteesta ja brändiin liitetyistä mielikuvista.^ Brändi on tuotteen tai palvelun sisällön tai identiteetin eräänlainen yhteenveto, joka voi luoda tuotteelle lisäarvoa ja vahvistaa käyttäjänsä identiteettiä. Brändi, imago ja maine ovat kaikki kohderyhmän mielikuvia tai mielipiteitä yrityksestä. Usein imago määritellään visuaalisemmaksi mielikuvaksi, kun taas esimerkiksi maine käsitetään kokemukseen perustuvammaksi. Imagon on myös sanottu olevan aina ihmisten mielissä oleva käsitys, johon yritys pystyy vain rajallisesti vaikuttamaan. Esimerkiksi arvot, asenteet, ennakkoluulot ja uskomukset ovat asioita, joihin yrityksen tiedottamisella ja toiminnalla ei välttämättä pystytä vaikuttamaan. Brändin ja imagon eron on sanottu näkyvän ainakin niiden käyttöyhteyksien perusteella kohderyhmissä: brändistä puhutaan usein asiakkaille suuntautuvien toimenpiteiden yhteydessä, ja imagosta taas muille sidosryhmille, kuten sijoittajille.

ARVONLISÄVERO

Arvonlisävero (lyhennetään alv) on tuotteen tai palvelun arvonlisää verottava vero. Se lisätään tuotteen myyntihintaan. Veron suuruus perustuu tuotteen verokantaan. Käytännössä arvonlisävero on kulutusvero, joka koskee yleisesti lähes kaikkia tavaroita ja palveluita Suomessa. Se on välillinen vero, mikä tarkoittaa että veron osuuden tuotteesta tai palvelusta maksaa aina lopullinen kuluttaja. Se tarkoittaa, että alv:n nousu näkyy aina kuluttajien hinnoissa. Suomessa arvonlisäveroa kantavat alv-velvolliset yritykset, joita on valtaosa suomalaisista yrityksistä. Näiden yritysten täytyy sisällyttää hintoihinsa arvonlisäveron määrä. Myydyistä tuotteista tai palveluista saadut verot tilitetään valtiolle verotuloina. Vaikka veroa kannetaan jokaisesta tuotannon ja jakeluvaiheen myynneistä, sitä maksetaan valtiolle vain, kun siitä syntyy arvonlisää.

ALIHANKINTA

Alihankinta tarkoittaa ulkopuolisen yrityksen palkkaamista tarjoamaan jokin liiketoiminto osatekijöineen. Palkattavan yrityksen oletetaan olevan pätevämpi ja tehokkaampi. Alihankkija (tai aliurakoitsija) on henkilö tai useassa tapauksessa yhtiö, joka on sitoutunut hankkimaan tai toteuttamaan urakkasopimuksen mukaisen työn, materiaalin tai muun sopimukseen sisälletyn asian, mutta joka ei ole tehnyt sopimusta suoraan tilaajan kanssa vaan yhden tai useamman välikäden kautta. Tilaajan ja alihankkijan välikätenä voi olla pääurakoitsijan lisäksi yksi tai useampi muu alihankkija. Alihankinta (tai aliurakointi) on vastaavasti pääurakoitsijan tai toisen aliurakoitsijan eteenpäin myymä työ-, materiaali-, tai muu sopimuksen mukainen tilaus. Yksinkertaisimmillaan aliurakointi on pääurakoitsijan sopimusta vastaan vaatima työ tai materiaali, joka päätyy tilaajalle joko suoraan tai pääurakoitsijan kautta. Alihankinta voi kattaa myös monihaaraisen useita suunnittelijoita, valmistajia ja asentajia vaativan verkoston, joka on tyypillistä etenkin suurien tilausten kuten suurien rakennusten, lentokoneiden, laivojen, avaruusalusten ja muiden suurien tai monimutkaisten rakennelmien toteuttamisessa. Alihankinta voi sisältää alkuperäisen tilauksen vaatiman työn kokonaisuudessaan tai vain osittain. Alihankinnan tarkoituksena on jakaa kokonaistyömäärää eri alojen osaajille, vähentää kustannuksia hyödyntämällä kilpailuttamista, sekä jakaa tilauksen toteuttamiseen liittyvää vastuuta ja riskitekijöitä eri alihankkijoille. Alihankinta mahdollistaa myös yhtiön osaamisen tai tuotevalikoiman keskittämistä kapeammalle sektorille.

JÄLLEENMYYNTI

Yrityksen liiketoiminnan laajentuessa ja kansainvälistyessä tulee harkittavaksi jälleenmyynti- tai edustussopimusten käyttö. Molempien sopimusten tarkoituksena on löytää tuotteelle tai tuoteryhmälle uusia jakelukanavia. Niissä on kuitenkin myös merkittäviä eroja. Jälleenmyyjä on itsenäinen yrittäjä, joka toimii omissa nimissään ja omaan lukuunsa kantaen itse omasta liiketoiminnastaan syntyvät riskit. Jälleenmyyjä ostaa päämieheltä tuotteita, joita se myy eteenpäin loppuasiakkaille. Jälleenmyyjä ei näin ollen saa päämieheltään myyntityöstä palkkiota, vaan tämän korvaus syntyy myyntivoiton muodossa. Kauppaedustaja taas toimii päämiehen lukuun ja päämiehen nimissä, ja tekee kauppoja päämiestä sitovasti tai hankkii päämiehelle tilauksia. Toisin kuin jälleenmyyjä, kauppaedustaja saa myyntityöstään päämieheltä korvauksen provision muodossa. Edustussopimuksella päämies pääsee vaikuttamaan vapaasti myyntihintoihin ja -ehtoihin ja säilyttää näin ollen tiukemman kontrollin tuotteen jakeluun. Jälleenmyyjä sen sijaan toimii hyvin itsenäisesti ja kantaa itse taloudellisen riskin siitä, että saa tuotteensa myydyksi.

FUUSIO

Yritysten sulautuminen tarkoittaa yritysjärjestelyä, jossa osia vähintään kahdesta yrityksestä yhdistetään yhdeksi yritykseksi joko omistuspohjaltaan (tytäryritys) tai organisaatioltaan. Sulautumisen lähtökohta on useimmiten parantaa yrityksen edellytyksiä toimia taloudellisemmin tai hajauttaa omistajien sijoitusriskiä. Fuusion tuloksena ja tavoitteina on usein liikevaihdon kasvu, markkinaosuuden kasvattaminen, toiminnan tehostaminen esimerkiksi skaalaetujen kautta. Usein puhutaan myös "synergiaeduista", joilla viitataan esimerkiksi siihen, että fuusiossa voidaan karsia päällekkäisiä toimintoja esimerkiksi hallinnossa (yhdistetään markkinointiosastot, ja seurauksena voidaan vähentää työntekijöitä ja saavuttaa säästöjä). Yhdistymisestä voi seurata myös dynaamisia synergioita, jotka tähtäävät esimerkiksi aikaisempaa suurempaan kasvuun.

TEHTÄVÄ: TESTAA KÄSITE OSAAMISTASI

Yhdistä kuvaus oikeaan käsitteeseen.

- Oikein.
- VÄÄRIN. PÄÄSET JATKAMAAN ETEENPÄIN, KUN OLET VASTANNUT KAIKKI OIKEIN.
- Yritysjärjestely, jossa osia vähintään kahdesta yrityksestä yhdistetään yhdeksi yritykseksi. Tavoitteena parantaa yrityksen edellytyksiä toimia taloudellisemmin tai hajauttaa omistajien sijoitusriskiä.
Feedback: FUUSIO
- Tarkoittaa ulkopuolisen yrityksen palkkaamista tarjoamaan jokin liiketoiminto osatekijöineen.
Feedback: ALIHANKINTA
- Se on välillinen maksu, mikä tarkoittaa että maksun osuuden tuotteesta tai palvelusta maksaa aina lopullinen kuluttaja. Ruuassa ja käyttätavarassa tämä on eri suuruinen.
Feedback: ARVONLISÄVERO ELI ALV
- Tarkoittaa liike- tai yritystoimintaa, josta ei suoriteta lakisääteisiä maksuja tai veroja, esimerkiksi ennakonpidätystä tai sosiaaliturva- ja eläkemaksuja.
Feedback: HARMAA TALOUS

3. ARVOT JA EETTISYYS

Fazer-yrityksen arvot

Vuonna 2007 julkaistiin Fazer-konsernin eettiset periaatteet, jotka perustuvat Fazerin arvoihin ja kansainvälisiin, UN Global Compactin luomiin periaatteisiin, joiden tavoitteena on edistää yritysten kestävää kehitystä ja hyvää yrityskansalaisuutta. Eettiset periaatteet ohjaavat työtämme kaikilla liiketoiminta-alueilla ja kaikissa toimintamaissa.

Fazerin eettiset periaatteet sisältävät seuraavat osa-alueet:

Lain noudattaminen

- Fazer noudattaa lainsäädäntöä ja sääntöjä.

Ihmisoikeudet ja työntekijät

- Fazer kohtelee kaikkia työntekijöitä reilusti ja tasa-arvoisesti kansainvälisen ihmisoikeusjulistuksen mukaisesti. (UNGC 1)
- Fazer ei hyväksy lapsityövoiman käyttöä eikä minkäänlaista pakkotyön muotoa tai muita ihmisoikeuksien loukkauksia. (UNGC 2, 4, 5)
- Fazer kunnioittaa yhdistymisvapautta ja työntekijöiden vapautta järjestäytyä ammatillisesti. (UNGC3)
- Fazer kunnioittaa jokaisen yksilön arvoa, yksityisyyttä ja oikeuksia, eikä suvaitse minkäänlaista syrjintää, uhkailua, häirintää tai loukkauksia. (UNGC 6)
- Fazer huolehtii siitä, että yrityksen työntekijät työskentelevät turvallisessa ympäristössä.
- Fazer järjestää säännöllisesti työntekijä- ja kehityskeskusteluja.

Ympäristö

- Fazer on sitoutunut jatkuvasti kehittämään tuotteitaan, toimintojaan ja tuotantolaitoksiaan välttääkseen ympäristön kannalta haitallisia vaikutuksia ja optimoidakseen luonnonvarojen kulutusta. (UNGC 7, 8, 9)

Korruption torjunta ja liiketoiminnan lahjomattomuus

- Fazer tai sen työntekijät eivät saa antaa tai vastaanottaa mitään suoria tai epäsuoria lahjuksia tai muita etuja, joita voidaan pitää lahjuksina tai korruptiona. (UNGC 10)
- Fazerin kirjojen ja asiakirjojen on oltava täsmällisiä ja kuvattava tapahtumaa rehellisesti ja reilusti.

Kilpailulainsäädännön noudattaminen

- Fazer kannattaa reiluja liiketoimintatapoja, eikä se käytä mitään laittomia tai rajoittavia kaupantekotapoja.

Liiketoiminnan luottamuksellisuus

- Fazerin ja sen työntekijöiden on kunnioitettava liiketoimintatietojen luottamuksellisuutta.

Immateriaalioikeudet

- Fazer ja sen henkilökunta ovat tietoisia siitä, että Fazerin tuotemerkit ja muut immateriaalioikeudet ovat olennainen osa yrityksen kokonaisomaisuutta, ja ovat sitoutuneita kunnioittamaan muiden yritysten immateriaalioikeuksia

Toimittajat

- Fazer edellyttää eettisten periaatteiden noudattamista arvoketjun eri vaiheisiin kuuluvilta liikekumppaneiltaan.
- Fazer kohtelee toimittajiaan ja kumppaneitaan reilusti ja tasa-arvoisesti.

Asiakkaat ja kuluttajat

- Fazer kohtelee asiakkaitaan ja kuluttajia reilusti ja tasa-arvoisesti.
- Fazer myy ja markkinoi tuotteitaan eettisesti ja aiheuttamatta häiriötä.
- Alansa markkinajohtajana Fazer on sitoutunut kehittämään uusia tuotteita ja palveluja, jotka vastaavat kuluttajien nykyisiä ja muuttuvia tarpeita.
- Fazer on sitoutunut edistämään elintarvike- ja tuoteturvallisuutta ja varmistamaan sen.

Eturistiriidat

- Fazerin työntekijöiden odotetaan välttävän tilanteita, jotka ovat ristiriidassa tai joiden voidaan katsoa olevan ristiriidassa työntekijän henkilökohtaisten ja liiketoimintaan liittyvien etujen kanssa.
- Fazerin työntekijät eivät saa käyttää asemaansa Fazerilla tai asemansa ansiosta saamaansa tietoa tai Fazerille kuuluvia varoja epäreilun henkilökohtaisen edun tavoittelemiseen.

Fazerin edustaminen

- Kaikkien työntekijöiden edellytetään edustavan yritystä, sen toimintoja ja toimintaa sopivalla tavalla suhteessa kaikkiin sidosryhmiin.

Avoimuus

- Fazer tekee yhteistyötä päättäjien ja muiden järjestöjen kanssa sekä suoraan että kauppaliittojen kaltaisten elinten kautta liiketoiminnalle olennaisten lakiesitysten ja muiden säännösten kehittämisessä.
- Fazer edistää avoimuutta ja läpinäkyvyyttä sekä jatkuvaa vuoropuhelua sidosryhmien kanssa.

Vastuu

- Jokaisen Fazerin työntekijän vastuulla on noudattaa eettisiä periaatteita päivittäisessä työssään.
- Johtajilla on vastuu tiedottaa periaatteista, niihin liittyvästä ohjaamisesta ja periaatteiden noudattamisesta omilla vastuualueillaan.
- Kuka tahansa työntekijä tai kolmas taho voi voi ottaa nimettömästi yhteyttä konsernin toimitusjohtajaan, konsernin lakiosastoon tai riskienhallintaan tai käyttää Helpline-järjestelmää ilmoittaakseen mistä tahansa noudattamatta jättämisestä pelkäämättä vastatoimia tai muita negatiivisia seuraamuksia.
- Noudattamatta jättämiset tutkitaan asianmukaisesti, ja aiheellisiin toimenpiteisiin ryhdytään tarvittaessa.

 LÄHDE: https://www.fazergroup.com/fi/vastuullisuus/fazerin-eettiset-periaatteet/

TEHTÄVÄ: ARVOT JA EETTISYYS

1. Poimi tekstistä "Fazer-yrityksen arvot" mielestäsi 4 tärkeintä arvoa.

2. Perustele eri näkökulmilla, MIKSI ne ovat mielestäsi tärkeimpiä arvoja. Tuo rohkeasti esille omia näkemyksiäsi.

4. ORGANISAATIO

Organisaatio

Organisaatio eli struktuuri on yleisesti systeemin (yritys, hallinto, järjestö, valtio, yhteiskunta) rakenne: miten systeemin osat liittyvät toisiinsa ja vaikuttavat toisiinsa. Systeemin rakenne vaikuttaa keskeisesti systeemin toimintaan: muuttamalla systeemin rakennetta muutetaan myös systeemin toimintaa. Organisaatio koostuu ihmisistä, usein työntekijöistä, mutta esim. järjestöissä myös vapaaehtoisista.

Organisaation toiminnan edellytyksenä ovat sidosryhmät. Sidosryhmiä ovat kaikki tahot, joiden kanssa organisaatio on tekemisissä, esimerkiksi rahoituslaitokset.

- Organisaation sidosryhmiä:
  - Asiakkaat
  - Yhteistyökumppanit
  - Viranomaiset
  - Media
  - Kansalaiset
  - Valtionhallinnot

Suomi on organisaatioyhteiskunta. Organisaatio on suunniteltu järjestelmä, jonka tehtävänä on toteuttaa sille asetetut tavoitteet. Organisaatiot edustavat yhteistoiminnallisia järjestelyitä, joiden keskeisenä tavoitteena on mahdollistaa organisaation olemassaolo ja toiminnan jatkuvuus.

Organisaatiossa on aina mukana myös hierarkiaa. Sitä ei voi täysin välttää, vaikka organisaatio haluaa olla miten hajautettu ja matala. Organisaatiorakenteen ja -prosessien tarkoituksena on tehdä organisaatioista mahdollisimman tehokkaita. Rakenne on organisaation olemassaolon ja toiminnan perusta. Valta keskittyy väistämättä jokaisessa organisaatiossa muutamien harvojen ihmisten käsiin enemmistön sijasta.  Vallan ulottuvuuksia organisaatioissa on useita.

- Asemaan liittyvä valta kuvaa auktoriteetin hierarkiaa: Johtajia totellaan heidän asemansa vuoksi.
- Asiantuntijavalta edustaa valtaa, jossa toinen tottelee toista, koska hän luottaa henkilön asiantuntemukseen asiassa.
- Henkilökohtainen valta perustuu ihmisten henkilökohtaisille ominaisuuksille, persoonalle. Tätä vallan muotoa voidaan kutsua myös karismaattiseksi vallaksi. Nämä ovat avoimia vallan muotoja.
- Kätketty valta edustaa valtaa, jonka tarkoituksena on saada vallankäytön kohteet mukautumaan vallankäyttäjän tavoitteisiin.

Organisaatioilla on oma sisäinen todellisuutensa, joka ohjaa ihmisten ajattelua, valintoja ja käyttäytymistä. Kun ihminen astuu uuteen organisaatioon, hän kohtaa siinä käyttäytymisen taustalla piilevän henkisen todellisuuden, joka on todennäköisesti kehittynyt pitkän ajan kuluessa ja jonka varassa ihmiset tarkastelevat työnjaollisia rakenteita, prosesseja ja käytäntöjä. Ihmisen oletetaan sopeutuvan tähän ja näin ihminen oppiikin talon tavoille. Hän oppii näkemään asioiden syy- ja seuraussuhteet tietyllä tavalla, arvostamaan tiettyjä asioita ja väheksymään toisia. Hän oppii ajattelemaan, valitsemaan ja käyttäytymään tavalla, joka ei ole ristiriidassa muiden ihmisten kanssa. Hän oppii tietoisesti ja tiedostamatta organisaation kulttuuria seuraamalla muiden käyttäytymistä.

Organisaatiokulttuurissa on siten kysymys hallitsevista ajattelu- ja toimintatavoista, jotka ovat muotoutuneet ja vahvistuneet yhteisten kokemusten myötä. Näin ymmärrettynä kulttuuri vaikuttaa niin syvällä ihmisissä, että he eivät osaa välttämättä kertoa käyttäytymisensä ja valintojensa syitä ja perusteita. Vahva kulttuuri ilmenee ihmisten luonnollisena ja yleisesti hyväksyttävänä pidettynä toimintana.

LÄHTEET:

Wikipedia

Risto Harisalo, Tampere University Press. Tampere 2009.

https://www.kansalaisyhteiskunta.fi/tietopalvelu/jarjesto-_ja_yhdistystoiminta/aiemmat_artikkelit/organisaatioteoriat

TEHTÄVÄ: ORGANISAATIO

1. Kerro lyhyesti, mikä on organisaatio?

2. Mitä ovat organisaation erilaiset sidosryhmät?

3. Tutustu Sedun organisaatioon ja organisaatiokaavioon https://www.sedu.fi/loader.aspx?id=3f4fba72-8b49-40ba-9527-b843f0aa608b

a. Millä taholla on ylin päätösvalta Sedun organisaatiossa?

b. Mihin lohkoon sinä kuulut Sedun organisaatiokaaviossa?

5. LIIKETOIMINTAMALLI

Katso video "Liiketoimintamalli 1":

https://www.youtube.com/watch?v=9Sxzl1mIQEs

TEHTÄVÄ: LIIKETOIMINTAMALLI

VASTAA katsomasi VIDEON PERUSTEELLA:

1. Mitä yrityksen antama lupaus voi tarkoittaa? Anna esimerkki videolta.

2. Videolla yrityksen tärkeitä asioita kuvataan pyramidin avulla. NIMEÄ ja SELITÄ PYRAMIDIN käsitteet (4kpl).

6. SISÄINEN YRITTÄJYYS

ULKOINEN JA SISÄINEN YRITTÄJYYS

Yrittäjyyteen liittyen käytetään erikseen käsitteitä ulkoinen yrittäjyys ja sisäinen yrittäjyys. Ulkoinen yrittäjyys tarkoittaa sitä mitä yrittäjyys useimmille ensimmäiseksi tuo mieleen eli toimintaa itsenäisenä omistavana yrittäjänä. Sisäisellä yrittäjyydellä puolestaan tarkoitetaan yrittäjämäistä toimintaa työsuhteessa. Ulkoinen yrittäjyys on yksilön halukkuutta itsenäiseksi yrittäjäksi ryhtymiseen. Tämä voi ilmentyä uuden yrityksen perustamisena tai siirtymisenä yrittäjäksi olemassa olevaan yritykseen esimerkiksi yrityksen omistajanvaihdoksen kautta. Ulkoiseen yrittäjyyteen liittyy vahvasti vastuun ja riskin ottaminen. Yrittäjyys  on yhteiskunnan talouden ja hyvinvoinnin kehittymisen perusta. Ilman riittävää yrittämisintoa uusia yrityksiä ei synny eivätkä olemassa olevat yritykset kasva.

Sisäinen yrittäjyys puolestaan tarkoittaa yrittäjämäistä toimintaa työsuhteisena työntekijänä toisen palveluksessa. Sisäisessä yrittäjyydessä on kyse suhtautumistavasta työn tekemiseen. Sisäinen yrittäjä suhtautuu työhönsä yhtä sitoutuneesti, innostuneesti ja aloitteellisesti kuin, jos työpaikkana olisi hänen oma yrityksensä. Sisäiseen yrittäjyyteen kuuluu usein vapaus päättää itsenäisesti työn tekemisestä sekä toisaalta myös vastuu työn tuloksista. Sisäinen yrittäjyys ei ole yksilön ominaisuus, joka joillakin on ja toisilla ei ole. Se on enemmänkin asenne, johon yritys itse pystyy vaikuttamaan omalla johtamisellaan. Työelämässä eletään jatkuvassa muutoksessa, sisäisen yrittäjyyden avulla pyritään tekemään yrityksestä entistä kilpailukykyisempi. Sisäinen yrittäjyys tai sen puute näkyy yrityksen lopullisessa tuloksessa menestyksenä tai menestymättömyytenä. Yritys menestyy, jos siinä työskentelevien yksilöiden suoritukset onnistuvat. Sisäisenä yrittäjänä toimiva työntekijä ymmärtää, että työnantajayrityksen menestys on myös hänen oma etunsa. Sisäinen yrittäjyys työelämässä voi toisaalta olla työn mielekkyyttä ja työssä viihtymistä kohottava tekijä, mutta toisaalta jotkut työntekijät voivat kokea sen myös tuovan paineita ja lisäävän työn kuormittavuutta. Toisaalta sisäisen yrittäjyyden vaatimus työelämässä voi olla eräs tekijä, joka ohjaa ihmisiä ryhtymään kokonaan itsenäisiksi ulkoisiksi yrittäjiksi.

LÄHDE: http://www.tieto.osaavayrittaja.fi/yrittaejyys?tmpl=%2Fsystem%2Fapp%2Ftemplates%2Fprint%2F&showPrintDialog=1

TEHTÄVÄ: SISÄINEN YRITTÄJYYS

1.

Kuvaile alla olevan esimerkin perusteella, millä tavalla työntekijä rikkoo sisäisen yrittäjyyden periaatteita? Mainitse kolme asiaa.

"Olen työntekijänä eräässä kampaamossa. Meen töihin yleensä tasalta ja katon aika tarkkaan, että lähden heti, kun työvuoro päättyy. Kerran kävi niin, että asiakas tuli viittä vaille sulkemisaikaa ostamaan tuotteita, niin jouduin sanomaan, että pitää tulla huomenna uudestaan. Meillä on aika tarkkaa se, ettei tehdä yhtään ylitöitä. Eikä nyt ois kauheesti enää kiinnostanut siinä vaiheessa myydä mitään, kun oli jo pitkä työpäivä takana. Pidän ainakin kiinni omista oikeuksistani. Sehän on tärkeää nykypäivänä."

2. Millä tavalla sinä voit toimia omalla alallasi sisäisen yrittäjyyden periaatteiden mukaisesti? Anna kolme esimerkkiä.

7. YRITYKSEN MENESTYMINEN

Katso video "Menestyvä ja hyvinvoiva yritys" (Teemu Karppinen).

https://www.youtube.com/watch?v=8ouxX3rBuME (kopioi linkki uuteen välilehteen, jos kuvalinkki ei toimi)

TEHTÄVÄ: YRITYKSEN MENESTYMINEN

1. MITEN YRITYKSESTÄ VOIDAAN SAADA HYVINVOIVA JA MENESTYKSEKÄS? MAINITSE KOLME ASIAA. VASTAA VIDEON PERUSTEELLA.

2. MITEN VOIT OMALLA ALALLASI VAIKUTTAA YRITYKSEN MENESTYMISEEN? KUVAILE KOLME ASIAA.

8. TYÖPROSESSIN HALLINTA

Työprosessin hallintaan vaikuttavat monenlaiset tekijät. Työprosessin hallinta tarkoittaa esimerkiksi seuraavia asioita:

- työkokonaisuuden toteutumista (miten opiskelija osaa suorittaa oman alansa työn oikeassa järjestyksessä työvaiheittain, osaako hän suunnitella eri työtehtävien tekemiseen vaadittavan ajankulun)
- itsenäisyyttä ja vastuullisuutta työn toteuttamisessa
- kykyä suunnitella omaa työtään ja huomio työnsä osana kokonaisuutta
- työn onnistumista
- osaamista ja oman toiminnan kehittämistä
- kirjallisten suunnitelmien laatimista (alakohtaisesti)

Tavoitteet ohjaavat työn tekemistä. Kiireessä tavoitteet voivat unohtuvat.  Pahimmillaan mukavauusalueella pysyminen, omat intressit ja pullistelut voivat ohjata ihan muuhun kuin vastuulla olevien tehtävien hoitamiseen ja tulokselliseen työhön. Työkokonaisuuden hallinta edellyttää jokaiselta itsensä (oman energian ja sisäisen kipinän, oman motivaation) johtamista, asiaan keskittymistä, päivän tavoitteen kirkastamista omassa mielessä ja tarttumista tekemiseen yli omien mukavuusrajojen.

TEHTÄVÄ: TYÖPROSESSIN HALLINTA

Kuvaile, mitä edellisellä sivulla olevat työprosessin hallinnan kohdat tarkoittavat omalla alallasi. Esimerkkien tulee olla konkreettisia: kuvaile, mitä teet ja miten toimit. Sovella näitä alakysymyksiä sen mukaan, miten ne soveltuvat omaan alaasi.

- työkokonaisuuden toteutumista: kuvaile, miten suoritat oman alani työn oikeassa järjestyksessä työvaiheittain, mitä teet ja mitä eri työvaiheissa pitää ottaa huomioon mateiaalien, ajankulun tai muiden tekijöiden suhteen.
- kuvaile, miten toteutat itsenäisyyttä ja vastuullisuutta työn eri vaiheissa
- kuvaile, miten suunnittelet omaa työtäsi, millaisia tavoitteita asetat työllesi ja työn tuloksille
- kuvaile, miten tärkeitä yksittäiset työtehtävät ovat kokonaisuuden kannalta
- miten mittaat työsi onnistumisen ja työsi laadun
- miten kehität osaamistasi
- mitä kirjallisia dokumentteja oman alasi työprosessiin kuuluu

9. KUSTANNUSTEHOKKUUS

Opiskele alla oleva oppimateriaali pronssitason näyttehtävää varten.

MISTÄ KUSTANNUSTEHOKKUUS SYNTYY?

Ajanhukan vähentäminen työntekijöitä motivoimalla

Projektia tai muuta työtä hahmotettaessa on tärkeää miettiä, mitkä ovat kenenkin vahvuuksia.  Esimerkiksi jos tiimissä on pitkälle koulutettu, ahkera ja innovatiivinen ohjelmistosuunnittelija, joka osaa kirjoittaa moitteettomasti toimivia skriptejä, hänet kannattaa todennäköisesti panna koodaamaan uutta tuotetta. Ohjelmistosuunnittelijaa ei kannata käyttää ohjelmiston käyttöohjeen laatimiseen. Työntekijä ei mielellään tee työtä, jossa ei ole hyvä tai johon ei ole saanut minkäänlaista opastusta, ja lisäksi häneltä kuluu tuntikaupalla aikaa uuden aian itseopiskeluun ja siihen liittyviin selvityksiin. On resurssien tuhlausta antaa jollekin tehtävä, josta hän ei ole kiinnostunut ja joka ei kuulu hänen vahvuuksiinsa. Lopputuloskaan ei ole välttämättä hyvä. Kustannukset pidetään parhaiten kurissa antamalla työntekijöiden keskittyä työhön, josta he pitävät ja jossa he ovat hyviä. Heidän työnsä jälki on parempaa, he työskentelevät tehokkaammin ja heidän työtyytyväisyytensä pysyy korkealla tasolla. Tyytyväinen työntekijä tekee laadukkaampaa työtä ja pysyy todennäköisemmin yrityksessä, jos hän pääsee kokemaan tehtävässään työn iloa päivittäin.

Teknologian hyväksi käyttäminen

Uusien teknologioiden myötä uusia osia, aineita, materiaaleja ja tuotteita voidaan nykyisin valmistaa ja testata nopeasti ja tarkasti. Tämä lyhentää kunkin uuden tuotteen tuotannon läpimenoaikaa ja vapauttaa lisää aikaa innovointiin, mutta lisäksi se mahdollistaa kustannustehokkaamman testauksen ja tuotannon.

Kustannus- ja aikatehokkuus

Kustannus- ja aikatehokkuus tarkoittaa toisin sanoen laadukkaampia tuotteita parantamalla fokusta eli keskittymällä olennaisiin asioihin ja keinoihin, joilla tavoite saavutetaan. Yrityksen kannattaa ajatella asioita kauaskantoisesti ja turvata yrityksen tulevaisuus valmistamalla laadukkaita, innovatiivisia tuotteita niin, että ne saataisiin asiakkaiden ulottuville mahdollisimman edullisesti. Jos haluaa olla alallaan varteenotettava toimija, kannattaa kehittää mieluummin laadukkaita kuin halpoja tuotteita, sillä markkinoille tulvii jatkuvasti uusia kilpailijoita. Ulkomaisia tuotteita voi saada edullisesti, mutta laatu ei välttämättä ole hyvää. Markkinoiden parhaat tuotteet syntyvät, kun tiimissä jokainen saa keskittyä siihen, mitä parhaiten osaa. Fokuksen säilyttäminen on avain kustannustehokkuuteen. Tuotekehitystiimien pitäisi olla kehittämässä seuraavaa tuotetta tai palvelua eikä kirjoittamassa nykyisten tuotteiden manuaaleja tai raportteja. Se ei kuulu heidän vahvuuksiinsa, ja innovatiivinen ihminen tylsistyy työssä, jossa ei pääse käyttämään mielikuvitustaan.

KUSTANNUSTEHOKKUUDEN KÄSITTEITÄ:

Sarjatuotanto

Käsite syntyi 1900-luvun alkupuolella Henry Fordin perustamilla tehtailla, kun Ford Model T -autojen tuotantomäärien kasvattamiseksi korit siirrettiin tehtaan sisällä kulkemaan kuljettimella, joka siirsi niitä työpisteestä toiseen. Automaation avulla valmistetaan suuria määriä.

Raaka-aineiden ja tarvikkeiden tarkoituksenmukainen käyttö

Päiväkotiin hankitaan tabletteja. On pohdittava, onko niiden hankinta ja käyttö pedagogisesti perusteltua. Niiden käytön tulee tukea opetussuunnitelmien toteuttamista.

Tehokas ajankäyttö eri tilanteissa

Elintarvike myyjällä on monta työtehtävää päivän aikana ja tämän päivän tavoitteena on saada hyllyihin suuri määrä saapuneita uusia tuotteita. Työntekijä listaa kaikki työtehtävät paperille ja suunnittelee, missä vaiheessa tekee mitäkin. Hän suunnittelee myös, missä vaiheessa aikoo pitää tauot. Tuotteita avatessaan hän päättää käyttää aikaa niiden tarkistamiseen, jotta huonot tuotteet voidaan heti poistaa valikoimista. Tavoitteena on välttää samojen asioiden tekemistä kahteen kertaan.

Puhtaanapito

Kiinnitetään erityistä huomiota jätteiden oikeaan lajitteluun. Pidetään huoli ylläpitosiivouksen tehokkuudesta eli työvaiheen päätyttyä siivotaan jäljet ennen kuin siirrytään seuraavaan työvaiheeseen tai työtehtävään. Puhtaanapito on yleisen viihtyvyyden ja terveyden kannalta tarkoituksenmukaista. Lisäksi sillä on taludellista merkitystä. Lika on pinnoilla ja tekstiileissä oivallinen bakteerialusta. Likaiset pinnat voivat olla tartuntalähteitä, mutta myös tuottaa hajuja ja ilman epäpuhtauksia. Puhdas, rikas asuin- ja työympäristö lisää niin viihtyvyyttä kuin toimivuuttakin asumiseen ja työskentelyyn. Lialla on taipumus syövyttää ja ennenaikaisesti vanhentaa materiaaleja. Toisaalta myös ylimitoitettu puhtaanapito kuluttaa pintoja.

Henkilöstövuokraus

Tällä tavalla voidaan tarjota eri alan yrityksille palvelu, jonka avulla yritys voi saada täydellisen työntekijän jopa muutaman tunnin päästä tilauksesta. Parhaimmassa tapauksessa motivoitunut työntekijä löytää elämäntilanteeseensa sopivimman ja parhaan mahdollisen työn. Motivoitunut ja tiettyyn tarpeeseen värvätty työntekijä mahdollistaa yrityksen kustannustehokkuuden.

Palvelun, tuotantoprosessin tai tuotteen laatu

Päivähoidossa panostetaan siihen, että luodaan kiireetön ilmapiiri ja kaikissa hoitotilanteissa panostetaan vuorovaikutukseen lasten kanssa. Työntekijät pitävät joka viikko tiimipalaverin ja keskustelevat yhteisistä hyväksi havaituista käytännöistä. Vanhempien kanssa keskustellaan aina lapsen hakutilanteessa, miten päivä on mennyt.

LÄHDE:

https://www.etteplan.com/fi/artikkelit/kolme-syyta-miksi-kustannustehokkuus-tuotekehitysjohtajan-vastuulla

TEHTÄVÄ: KUSTANNUSTEHOKKUUS

Miksi on tärkeää ottaa työntekijöiden osaaminen huomioon kustannustehokkuuteen pyrittäessä?

- Kustannukset pidetään parhaiten kurissa, kun johtaja määrää työtehtävät kaikille työntekijöille ylimääräisiä kiinnostuksen kohteita kyselemättä.
Feedback: E-ei. Mieti vielä uudestaan.
- Resursseja ei voida säästää antamalla työntekijälle hänen omaa osaamistaan vastaavia työtehtäviä.
Feedback: E-ei. Mieti vielä uudestaan.
- Omaa osaamistaan hyödyntäen työntekijä pidetään tyytyväisenä ja hänestä saa pitkäaikaista työpanosta yritykseen.
Feedback: Kyllä, juuri näin se on.

Itsearviointi

Itsearviointi:

Mitä opit?

Mikä oli vaikeaa ja epäselvää?

Mikä oli mielenkiintoista?

Mikä oli jo ennestään tuttua? Millä tavalla ja missä olet tutustunut sinulle jo tuttuihin asioihin?

ITSEARVIOINNIN JÄLKEEN LÄHETÄ VASTAUKSESI, SULJE TÄMÄ TEHTÄVÄKIRJA JA SIIRRY KURSSIN ETUSIVULTA PRONSSITASSON NÄYTTÖTEHTÄVIIN.