Title: PERUSOIKEUDET JA KANSALAISVELVOLLISUUDET
Course: YTO-kurssipankki: yrittäjyys ja yrittäjämäinen toiminta

Q: Ihmisillä on oikeus mennä torille ja puhua uskonnosta kaikille ihmisille.
- Tosi (Suomessa on sananvapaus. Jokainen saa sanoa, mitä ajattelee. Suomessa on uskonnonvapaus. Se tarkoittaa sitä, että jokaisella ihmisellä on oikeus valita uskonto. Ihminen voi olla esimerkiksi kristitty tai muslimi. Jos ei halua, ei tarvitse valita mitään uskontoa.)
- Epätosi
A: Tosi

Q: Laki antaa tarkkaan ottaen enemmän velvollisuuksia ja oikeuksia miehille kuin naisille.
- Tosi
- Epätosi (Naisilla ja miehillä on yhtäläiset oikeudet, velvollisuudet ja mahdollisuudet toteuttaa itseään ja osallistua yhteiskunnalliseen toimintaan.)
A: Epätosi

Q: Naapuri saa huutaa ja soittaa kovaa musiikkia omassa asunnossa, vaikka se häiritsee toisia talon asukkaita.
- Tosi
- Epätosi (Laki naapuruussuhteista sanoo, että kiinteistöä, rakennusta tai huoneistoa ei saa käyttää siten, että naapurille, lähistöllä asuvalle tai kiinteistöä, rakennusta tai huoneistoa hallitsevalle aiheutuu kohtuutonta rasitusta ympäristölle haitallisista aineista, noesta, liasta, pölystä, hajusta, kosteudesta, melusta, tärinästä, säteilystä, valosta, lämmöstä tai muista vastaavista vaikutuksista.)
A: Epätosi

Q: Valtio huolehtii lapsista, jos vanhemmat eivät huolehdi.
- Tosi (Valtion tulee huolehtia Lapsen oikeuksien toteutumisesta. Lapsen vanhempien täytyy huolehtia lapsen kasvatuksesta ja hoidosta. Lapsen kasvatus on vanhempien yhteinen tehtävä. Valtio auttaa heitä tässä tehtävässä.)
- Epätosi
A: Tosi

Q: Leirikouluun ei saa kerätä rahaa.
- Tosi
- Epätosi (Suomen perustuslain (731/1999) 16 §:n mukaan jokaisella on oikeus maksuttomaan perusopetukseen ja koulun järjestämä leirikoulu on osa maksutonta opetusta. Varojen kerääminen niitä varten ei ole kuitenkaan kiellettyä, mikäli rahan antaminen on vapaaehtoista eikä muodosta edellytystä leirikouluun osallistumiselle. Rahankeräykseen osallistumattomuus ei saa leimata oppilasta tai estää häntä osallistumasta leirikouluun.)
A: Epätosi

Q: Ihmisillä on oikeus puhua ruotsia työvoimatoimistossa työvoimaneuvojan kanssa.
- Tosi (Perustuslain mukaan kansalaisilla on oikeus saada palvelua virastoissa suomen tai ruotsin kielellä.)
- Epätosi
A: Tosi

Q: Ulkomaalainen voi järjestää torilla mielenosoituksen
- Tosi (Kokoontumislain mukaan yleisen kokouksen eli esimerkiksi mielenosoituksen saa järjestää täysivaltainen henkilö, yhteisö ja säätiö. Yleisen kokouksen saa järjestää ulkona yleisellä torilla, aukiolla, katualueella tai muussa sellaisessa kokoustarkoitukseen soveltuvassa yleisessä paikassa ilman omistajan tai haltijan lupaa.)
- Epätosi
A: Tosi

Q: Laki on erilainen ulkomaalaisille.
- Tosi
- Epätosi (Laki on sama kaikille ja kaikki ovat lain edessä yhdenvertaisia taustaan katsomatta.)
A: Epätosi

Q: Mies saa lukea vaimon kirjeet, vaikka vaimo ei anna lupaa.
- Tosi
- Epätosi (Kirjeiden, puheluiden ja muiden luottamuksellisten viestien salaisuus on turvattu jokaiselle perusoikeutena.)
A: Epätosi

Q: Perustuslaki muodostaa perustan kaikelle lainsäädännölle ja on ikään kuin maan ”ylin” laki.
- Tosi (Perustuslaki on kaiken lainsäädännön ja julkisen vallan käytön perusta. Perustuslaista löytyvät suomalaisen kansanvallan keskeisimmät pelisäännöt, arvot ja periaatteet.)
- Epätosi
A: Tosi